open-index/open-wikipedia-markdown huggingface dataset:
ఎంప్రెస్ ఆఫ్ ఇండియా మెడల్

1877 లో క్వీన్ విక్టోరియాను భారత సామ్రాజ్ఞిగా ప్రకటించిన సందర్భాన్ని పురస్కరించుకుని బ్రిటిషు భారతదేశ ప్రభుత్వం **ఎంప్రెస్ ఆఫ్ ఇండియా మెడల్** అనే స్మారక పతకాన్ని ప్రవేశపెట్టింది. **దీనిని KIH పతకం** అని కూడా అంటారు. బ్రిటిష్ సామ్రాజ్యంలో ఒక స్మారక సందర్భానికి గుర్తుగా జారీ చేసిన పతకాల్లో, ఇది మొట్ట మొదటి ధరించగలిగిన పతకం. ఈ పతకాన్ని భారతీయ యువరాజులు, సీనియర్ అధికారులకు బంగారు పతకాన్ని, ఎంపిక చేసిన బ్రిటిష్, భారతీయ సైనిక అధికారులకు, పౌరులకు, అలాగే 1877 ఢిల్లీ వేడుకల సమయంలో భారతదేశంలో సేవలందిస్తున్న బ్రిటిషు, భారతీయ రెజిమెంట్ల నుండి ఒక్కొక్క సైనికుడికీ వెండి పతకాన్నీ బహూకరించారు.

## చరిత్ర
1547 లో కింగ్ ఎడ్వర్డ్ VI పట్టాభిషేకానికి గుర్తుగా మొదటిసారి అధికారిక పతకాలను పంపిణీ చేసారు. ఇవి స్మారక నాణేలు, ధరించగలిగేవి కావు. ధరించగలిగే మొదటి స్మారక అధికారిక పతకం, ఎంప్రెస్ ఆఫ్ ఇండియా పతకమే. ఈ పతకం 1877 జనవరి 1 న విక్టోరియా మహారాణి ఢిల్లీ దర్బారులో భారత సామ్రాజ్ఞిగా ప్రకటించిన సందర్భానికి జ్ఞాపిక. 

## స్వరూపం
పతకాన్ని బంగారం, వెండి రెండింటిలో తయారు చేసారు. 58 మి.మీ. వ్యాసంతో ఉండే ఈ పతకం, దండయాత్ర పతకం కంటే 20 మి.మీ. పెద్దది.

పతకం బొమ్మ వైపు విక్టోరియా రాణి బొమ్మ ఉంటుంది. ఈ బొమ్మకు ఒక పరదా తలమీది నుండి వెనుకకు వేలాడుతూ ఉంటుంది. పతకం చుట్టూ  పూసల అంచుతో *విక్టోరియా 1 జనవరి 1877* అని ఉంటుంది.

వెనుకవైపు ఇంగ్లీషులో *ఎంప్రెస్ ఆఫ్ ఇండియా*, హిందూస్తానీలో *హింద్-కా-కేసర్,* పర్షియన్‌లో *కైసర్-ఇ-హింద్* అనే శాసనం ఉంది. అంచు చుట్టూ అలంకరణ డిజైన్ ఉంది. 

పతకంపై పేరేమీ ఉండదు. అయితే కొన్ని పతకాలపై తరువాతి కాలంలో గ్రహీతలు తమ పేరు స్వయంగా తామే చెక్కించుకున్నారు. 

ఇది 42 మి.మీ. వెడల్పున్న రిబ్బనుతో మెడ చుట్టూ వేలాడదీసుకునేవారు.  క్రిమ్సన్ రంగులో, అంచుల వద్ద సన్నని పసుపు చారలతో ఉంటుంది. 

## అవార్డు ప్రమాణాలు
ఈ పతకాన్ని భారతీయ యువరాజులు, సీనియర్ అధికారులకు బంగారు పతకాన్ని ఇచ్చారు. ఎంపిక చేసిన బ్రిటిషు, భారతీయ అధికారులకు,  పౌరులకు, అలాగే ఆ సమయంలో భారతదేశంలో పనిచేస్తున్న బ్రిటిషు, భారతీయ రెజిమెంట్ల నుండి ఎంపిక చేసిన సైనికులకూ వెండి పతకాన్ని అందజేశారు.   ఈ పతకాన్ని సైనికాధికారులు, సైనికులూ యూనిఫారంపై ధరించడానికి అనుమతించలేదు. అయితే భారత యువరాజులు, పౌరులు మాత్రం ధరించేవారు. 

## బహుమతి ప్రదనోత్సవం
విక్టోరియా రాణిని భారత సామ్రాజ్ఞిగా ప్రకటించిన దర్బారు సమయంలో, అప్పటి వైస్రాయి, గ్రాండ్ మాస్టర్ ఆఫ్ ది ఆర్డర్ ఆఫ్ ది స్టార్ ఆఫ్ ఇండియా వస్త్రాలలో అలంకరించుకుని, 63 మంది సంస్థానాధిపతులను ఒకరి తరువాత ఒకరరికి స్వాగతం పలికాడు. పతకాన్ని వారికి కింది విధంగా బహూకరించాడు:

... సంస్థానాధిపతి మెడ చుట్టూ క్రిమ్సన్ రిబ్బన్ను ఉంచాడు. దానికి రాణి బొమ్మ చెక్కిన చాలా అందమైన బంగారు పతకం దానికి వేలాడుతోంది. దానిపై: 'ఆమె ఆదేశం మేరకు నేను నిన్ను అలంకరించాను. ఈ పతకాన్ని మీరు దీర్ఘకాలం ధరింతురుగాక, అది వెలువడ్డ సందర్భాన్ని గుర్తు చేస్తూ  అది మీ కుటుంబంలో వారసత్వ సంపదగా ఉండుగాక. 

## గ్రహీతలు

* జంగ్ బహదూర్ రాణా
* విజయ మోహన ముక్తాంబ బాయి
* సుల్తాన్ జహాన్, భోపాల్ బేగం
* భగవత్‌సిన్హ్ జీ
* సయాజీరావు గైక్వాడ్ III
* రఘుబీర్ సింగ్ జింద్
* కస్తూర్‌చంద్ దాగా
* కల్బ్ అలీ ఖాన్
* మహబూబ్ అలీ ఖాన్
* ముహమ్మద్ ముస్తాక్ అలీ ఖాన్
* ఖెంగార్జి III
* రానోదీప్ సింగ్ కున్వర్
* హీరా సింగ్ నభా
* నృపేంద్ర నారాయణ్
* రామచంద్ర తొండైమాన్
* చంద్ర షంషేర్ జంగ్ బహదూర్ రాణా
* జయాజీరావ్ సింధియా
* శివాజీ VI
* ప్రతాప్ సింగ్
* జస్వంత్ సింగ్
* లక్ష్మేశ్వర్ సింగ్
* రామేశ్వర్ సింగ్
* రణబీర్ సింగ్
* షాజహాన్ బేగం
* విశాఖ తిరునాళ్
* అయిల్యం తిరునాళ్

## మూలాలు

వర్గం:బ్రిటిషు భారతదేశంలో పురస్కారాలు
దొంగ (2019 సినిమా)

**దొంగ** 2019లో విడుదలైన తెలుగు సినిమా. వయాకామ్ 18 స్టూడియోస్, ప్యారలల్‌ మైండ్స్‌ బ్యానర్ల పై జీతూ జోసెఫ్ దర్శకత్వం వహించాడు. కార్తీ , జ్యోతిక, సత్యరాజ్, నిఖిలా విమల్, షావుకారు జానకి ప్రధాన పాత్రల్లో నటించిన ఈ సినిమా తమిళంలో తంబి పేరుతో తెలుగు  దొంగ‎ పేరుతో 20 డిసెంబర్ 2019న విడుదలైంది.

## కథ
15 సంవత్సరాల క్రితం ఇంట్లోంచి పారిపోయిన ఙ్ఞాన మూర్తి (సత్య రాజ్) తప్పి పోయిన తన కుమారుడు శర్వా కోసం వెతుకుతుంటాడు. ఙ్ఞాన మూర్తి కుమార్తె పార్వతి(జ్యోతిక) కూడా తన తమ్ముడి కోసం ఎదురుచూస్తూ ఉంటుంది.  గోవాలో చిన్న చిన్న దొంగతనాలు, చీటింగ్‌లు చేస్తూ బ్రతికే విక్కీ(కార్తీ)ని గోవా పోలీస్ ఆఫీసర్ జీవానంద్ (ఇళవరసు) డబ్బుకోసం శర్వాగా ఙ్ఞాన మూర్తి ఇంటికి తీసుకొస్తాడు. శర్వాగా వెళ్లిన విక్కీ జ్ఞాన మూర్తి కుటుంబంలో ఎదుర్కున్న పరిస్థితులు ఏంటి? ఆ కుటుంబం శర్వాగా అతడిని నమ్మిందా? లేదా అనేదే మిగతా సినిమా కథ.

## నటీనటులు

*కార్తీ  
*జ్యోతిక  
*సత్యరాజ్  
*షావుకారు జానకి
*నిఖిల  
*ఇళవరసు
*అమ్ము  
*అభిరామి
*నిఖిలా విమల్
*ఆన్సన్ పాల్
*లవరస్   
*సీత
*బాల
*సెమ్మెలార్ అన్నన్

## సాంకేతిక నిపుణులు
*బ్యానర్లు: వయాకామ్ 18 స్టూడియోస్, ప్యారలల్‌ మైండ్స్‌  
*నిర్మాత:  వియాకమ్ 18 మోషన్ పిక్చర్స్, సూరజ్ సాధన
*కథ, స్క్రీన్‌ప్లే , దర్శకత్వం:  
*సంగీతం: గోవింద్ వసంత
*సినిమాటోగ్రఫీ: ఆర్‌డీ రాజశేఖర్
*ఎడిటర్:	వి. ఎస్. వినాయక్ 

## మూలాలు

వర్గం:2019 తెలుగు సినిమాలు
బాబు గేను సైద్

**బాబు గేను సైద్** (1908 జనవరి 1 &#x2013; 1930 డిసెంబర్ 12) ముంబైలో ఒక మిల్లు కార్మికుడు. భారతీయ వస్త్రాల వ్యాపారానికి గండి కొట్టే బ్రిటిష్ వస్తువులు, బట్టల అక్రమ వాణిజ్యానికి వ్యతిరేకంగా నిరసన చేసాడు.

బాబు గేను సైద్ మహాలుంగే పద్వాల్‌లోని ఒక పేద రైతు కుటుంబంలో జన్మించాడు; అతను బొంబాయిలోని ఒక కాటన్ మిల్లులో పని చేసేవాడు. విదేశీ వస్త్రం దిగుమతికి వ్యతిరేకంగా భారతీయ స్వాతంత్ర్య ఉద్యమకారులు నిర్వహించిన నిరసనల్లో అతను చురుగ్గా పాల్గొన్నాడు.

1930 డిసెంబర్ 12 న, మాంచెస్టర్‌కి చెందిన జార్జ్ ఫ్రేజియర్ అనే బట్టల వ్యాపారి ఫోర్ట్ ప్రాంతంలో పాత హనుమాన్ గల్లీలోని తన దుకాణం నుండి ముంబాయి పోర్టుకు అనేక విదేశీ దుస్తులను తరలిస్తున్నాడు. అతని అభ్యర్థన మేరకు అతనికి పోలీసు రక్షణ నిచ్చారు. ట్రక్కును తరలించవద్దని కార్యకర్తలు వేడుకున్నారు, కాని పోలీసులు నిరసనకారులను పక్కకు నెట్టేసి, ట్రక్కును కదిలించారు. కల్బాదేవి రోడ్డులోని భంగ్వాడీ దగ్గర, బాబు గేను మహాత్మాగాంధీ నినాదాలు చేస్తూ ట్రక్కు ముందు నిలబడ్డాడు. బాబు జెను మీదుగా ట్రక్కును నడపమని పోలీసు అధికారి డ్రైవరును ఆదేశించాడు, కాని ఆ డ్రైవరు భారతీయుడు, అందుచేత అతను నిరాకరించి, "నేను భారతీయుడిని, అతను కూడా భారతీయుడే, కాబట్టి, మేమిద్దరం సోదరులం. నా సోదరుడిని నేను చంపవచ్చా?" అని అడిగాడు. ఆ తర్వాత, ఆంగ్ల పోలీసు అధికారి తానే డ్రైవర్ సీటుపై కూర్చుని బాబు గేను మీదుగా ట్రక్కును నడుపాడు. ట్రక్కు కింద పడి చితికిపోయి అతడు మరణించాడు. ఇది ముంబై అంతటా తీవ్ర ఆగ్రహం రేకెత్తించింది. సమ్మెలు, నిరసనలకు దారితీసింది. 

షహీద్ బాబు గేను పేరిట గల స్మారకాలు:

* మహారాష్ట్రలోని నవీ ముంబైలోని బాబు గేను మైదానం 
* మహారాష్ట్ర, పూణే జిల్లాలోని మహాలుంగే పడ్వాల్‌లో, బాబు గేను వాడి
* పూణేలో బాబు గేను చౌక్
* దక్షిణ ఢిల్లీలో షహీద్ బాబు గేను రోడ్డు
*ముంబై, పరేల్‌ లోని KEM హాస్పిటల్‌లో ఒక మూలకు బాబు గేను పేరు పెట్టారు, అతని విగ్రహం కింద హుతాత్మా బాబు గేను అని రాసారు. 
*పూణేలోని బుధవారపేటలో హుతాత్మా బాబు గేను గణపతి.

## మూలాలు

 

వర్గం:మహారాష్ట్ర స్వాతంత్ర్య సమర యోధులు
వర్గం:1908 జననాలు
వర్గం:1930 మరణాలు
అనసూయ ఉయికీ

**అనసూయ ఉయికీ** (జననం 1957 ఏప్రిల్ 10 ) భారతదేశానికి చెందిన రాజకీయ నాయకురాలు. ఆమె మణిపూర్ రాష్ట్ర గవర్నర్‌గా పనిచేసారు. 1985 సంవత్సరంలో మధ్య ప్రదేశ్ శాసన సభకు దామోహ్  నియోజకవర్గం నుండి భారత జాతీయ కాంగ్రెస్ అభ్యర్థిగా గెలుపొందింది.  అర్జున్ సింగ్ క్యాబినెట్‌లో మహిళా, శిశు అభివృద్ధి మంత్రిగా బాధ్యతలు చేపట్టిన ఈమె 2006లో మధ్య ప్రదేశ్ నుండి రాజ్యసభ సభ్యురాలుగా ఎన్నికైంది. 

అనసూయ ఉయికే  2019 జులై 16 నుండి 2023 ఫిబ్రవరి 22 ఛత్తీస్‌గఢ్ రాష్ట్ర గవర్నర్‌గా పనిచేసింది.  ఎన్డీయే రాష్ట్రపతి అభ్యర్థిగా ఈమె పేరును పరీశిలించినప్పటికి  చివరి నిమిషంలో చేజారిపోయింది, 2023 ఫిబ్రవరి 12 నుండి 2024 జులై 26 వరకు మణిపూర్ గవర్నర్‌గా పనిచేశారు. 

## మూలాలు

## బాహ్య లింకులు

* రాజ్యసభ వెబ్‌సైట్‌లో ప్రొఫైల్

వర్గం:జీవిస్తున్న ప్రజలు
వర్గం:1957 జననాలు
వర్గం:1957 జననాలు
వర్గం:మధ్య ప్రదేశ్ ఎమ్మెల్యేలు 1985–1990
వర్గం:మధ్య ప్రదేశ్ నుండి ఎన్నికైన రాజ్యసభ సభ్యులు
వర్గం:మధ్య ప్రదేశ్ నుండి భారత జాతీయ కాంగ్రెస్ రాజకీయ నాయకులు
వర్గం:మధ్య ప్రదేశ్ నుండి భారతీయ జనతా పార్టీ రాజకీయ నాయకులు
వర్గం:మధ్య ప్రదేశ్ శాసనసభలో మహిళా సభ్యులు
వర్గం:20వ శతాబ్దపు భారతీయ మహిళా రాజకీయ నాయకులు
వర్గం:20వ శతాబ్దపు భారతీయ రాజకీయ నాయకులు
వర్గం:ఛత్తీస్‌గఢ్ గవర్నర్లు
వర్గం:రాజ్యసభలో మహిళా సభ్యులు
వర్గం:భారతదేశం లోని మహిళా రాష్ట్ర గవర్నర్లు
వర్గం:21వ శతాబ్దపు భారతీయ మహిళా రాజకీయ నాయకులు
వర్గం:21వ శతాబ్దపు భారతీయ రాజకీయ నాయకులు
రామ్ మిరియాల

**రామకృష్ణ మిరియాల** తెలుగు సినిమా గాయకుడు, రచయిత, సంగీత దర్శకుడు. ఆయన జాతిరత్నాలు సినిమాలో పాడిన  “చిట్టి నీ నవ్వంటే లక్ష్మీ పటాసే”, కరోనా సమయంలో ‘చేతులెత్తి మొక్కుతా…’ పాటలతో మంచి గుర్తింపు తెచ్చుకున్నాడు.

## జననం, విద్యాభాస్యం
రామ్ మిరియాల ఆంధ్రప్రదేశ్ రాష్ట్రం,  తూర్పు గోదావరి జిల్లా ,  పిఠాపురం మండలం , కోలంక గ్రామంలో  30 అక్టోబర్ 1993లో జన్మించాడు. ఆయన ఇంటర్మీడియట్ వరకు తూర్పు గోదావరి జిల్లా లో పూర్తి చేసి, హైదరాబాద్ వెస్లీ కాలేజీలో బీకామ్‌ పూర్తి చేశాడు. రామ్ బీకామ్‌ పూర్తి చేశాక ఓ కార్పొరేట్‌ కంపెనీలో ట్యాక్స్‌ కన్సల్టెంట్‌గా పని చేశాడు.

## సినీ జీవితం
రామ్ మిరియాల రేడియో మిర్చీలో ప్రోమో ప్రొడ్యూసర్‌గా పని చేశాడు. ఆయన తన స్నేహితులు యశ్వంత్‌, శ్రీని, బాల, అనంత్‌, అక్షయ్‌తో కలసి ‘చౌరస్తా’ బ్యాండ్‌ని ఏర్పాటు చేసి ‘మాయ… మాయ…’, ‘ఊరెళ్లిపోతా మామ…’, ‘చేతులెత్తి మొక్కుతా…’ లాంటి పాటతో మంచి గుర్తింపు అందుకున్నారు. రామ్ ఆ తర్వాత సినిమాల కోసమని చౌరస్తా బ్యాండ్‌ నుంచి రామ్‌ బయటకు వచ్చేశాడు.  ఆయన జాతిరత్నాలు సినిమాలో పాడిన “చిట్టి నీ నవ్వంటే లక్ష్మీ పటాసే” పాటతో మంచి గుర్తింపు అందుకున్నాడు.

## గాయకుడిగా

## సంగీత దర్శకుడిగా

## మూలాలు

వర్గం:తెలుగు సినిమా గాయకులు
వర్గం:తెలుగు సినిమా సంగీత దర్శకులు
హైపర్ ఆది

**హైపర్ ఆది** తెలుగు సినిమా నటుడు, స్క్రిప్ట్‌ రైటర్‌, జబర్దస్త్ కమెడియన్. ఆయన అసలు పేరు కోట ఆదయ్య. హైపర్ ఆది జబర్దస్త్ కామెడీ షో ద్వారా మంచి గుర్తింపు తెచ్చుకున్నాడు. 

## జననం, విద్యాభాస్యం
హైపర్ ఆది 1990లో ఆంధ్రప్రదేశ్ రాష్ట్రం, ప్రకాశం జిల్లా ,  చీమకుర్తి లో సాధారణ రైతు కుటుంబంలో జన్మించాడు. ఆయన బి.టెక్ పూర్తి చేశాడు.

## సినీ జీవితం
హైపర్ ఆది బి.టెక్ పూర్తి చేశాక కొంతకాలం సాప్ట్‌వేర్ ఉద్యోగిగా పని చేసి నటనపై ఆసక్తితో షార్ట్ ఫిలిమ్స్ లో నటించాడు. ఆయన జబర్దస్త్ షో లో స్క్రిప్ట్‌ రైటర్‌గా పని చేసి, అదిరే అభి టీంలో నటుడిగా పరిచయమై, జబర్దస్త్ లో టీమ్‌కు లీడర్‌గా ఎదిగాడు. హైపర్ ఆది 2017లో రారండోయ్ వేడుక చూద్దాం సినిమా ద్వారా సినీరంగంలోకి అడుగు పెట్టాడు.

### '''నటించిన సినిమాలు'''

## మూలాలు

## బయటి లింకులు
* 
వర్గం:తెలుగు సినిమా నటులు
వర్గం:1990 జననాలు
ప్రభావతి దేవి

**ప్రభావతి దేవి నారాయణ్** (1906 - 1973 ఏప్రిల్ 15) బీహార్ రాష్ట్రానికి చెందిన ఒక భారతీయ స్వాతంత్ర్య కార్యకర్త. ఆమె స్వాతంత్ర్య సమరయోధుడు, సామాజిక కార్యకర్త అయిన జయప్రకాశ్ నారాయణ్ భార్య.

## ప్రారంభ జీవితం, కుటుంబం
ప్రభావతి దేవి ప్రస్తుతం బీహార్‌లోని సివాన్ జిల్లాలోని శ్రీనగర్‌లో జన్మించింది. తండ్రి ప్రముఖ న్యాయవాది, బ్రజ్‌కిషోర్ ప్రసాద్, తల్లి ఫూల్ దేవి. బ్రజ్‌కిషోర్ ప్రసాద్ స్వతహాగా గాంధేయవాది, బహుశా స్వాతంత్ర్య పోరాటానికి తనను తాను అంకితం చేసుకోవడానికి జీవనాధారమైన న్యాయవాద వృత్తిని సైతం విడిచిపెట్టిన మొదటి బీహార్ కాంగ్రెస్ పార్టీ సభ్యుడు. ప్రభావతి దేవి 14 సంవత్సరాల వయసులో జయప్రకాష్ నారాయణ్‌ని 1920 అక్టోబరులో వివాహం చేసుకుంది.

వారి వివాహం తర్వాత, జయప్రకాశ్ నారాయణ్ కాలిఫోర్నియాలో సైన్స్ అధ్యయనం చేయడానికి అమెరికా వెళ్లారు, కానీ విస్కాన్సిన్ విశ్వవిద్యాలయంలో మార్క్సిజం అధ్యయనంలో చేరారు. ఇక ఆమె గాంధీ ఆశ్రమానికి చేరింది. అక్కడ మహాత్మా గాంధీ భార్య కస్తూరిబాయి గాంధీ ప్రభావతి దేవిని కన్న కూతురుగా చూసుకునేది.

జయప్రకాష్ నారాయణ్‌ స్వదేశం తిరిగి వచ్చాక ఒక విప్లవకారుడిగా పరిగణించబడ్డాడు. దీంతో ప్రభావతి దేవి గాంధీ ధోరణి కారణంగా వారి మధ్య అనేక విభేదాలకు దారితీసింది. ఏదేమైనా, ఒకరినొకరు గౌరవించుకునేవారు. భారత దేశానికి ఆంగ్లేయుల నుండి విముక్తి కలిగే వరకు పిల్లలు వద్దని నిర్ణయించుకున్నారు. ఆమె బ్రహ్మచారిగా ఉండాలని మహాత్మాగాంధీ చేత ప్రతిజ్ఞ చేయించాలని కూడా కోరింది. బ్రిటిష్ వలస పాలనలో ఆమె చాలా సందర్భాలలో జైలు జీవితం గడిపారు.

## భారత స్వాతంత్ర్య అనంతర జీవితం
ప్రభావతి దేవి ప్రభావంతో జయప్రకాష్ నారాయణ్ సర్వోదయ ఉద్యమంలో చేరాడు. తద్వారా ఈశాన్య భారతదేశం, మధ్యప్రాచ్యంలో శాంతి ప్రస్తావనలలో చురుకుగా పాల్గొన్నాడు. త్వరితగతిన భారతదేశంలో మహాత్మా గాంధీ భావాలకు అనుగుణంగా అతను అడుగు జాడలలో నడుస్తున్న సర్వోదయ ఉద్యమకారులలో కెల్లా ప్రముఖునిగా ఎదిగాడు. ఆమె పాట్నాలో మహిళా చర్ఖా సమితిని స్థాపించారు. అనాదరణకు గురియైన మహిళలను చర్ఖా సమితిలో చేర్చారు. ఇది గాంధీ స్పిన్నింగ్ వీల్ ఉద్యమంకి నమూనా.

## నెహ్రూ కుటుంబంతో సాన్నిహిత్యం
ప్రభావతి దేవి జవహర్‌లాల్ నెహ్రూ భార్య కమలా నెహ్రూతో అత్యంత సన్నిహితంగా ఉండేది. ఆమెకు అత్యంత విశ్వాసపాత్రురాలు కూడా. కమల నెహ్రూ ప్రభావతి దేవికి అనేక వ్యక్తిగత లేఖలు రాసేది. ప్రభావతి దేవి మరణం తర్వాత చాలా లేఖలు కమల నెహ్రూ కుమార్తె ఇందిరాగాంధీకి జయప్రకాష్ నారాయణ్ తిరిగి ఇచ్చారు.

తమ చివరి రోజుల్లో ప్రభావతి, జయప్రకాష్ నివాసం ఉండే పాట్నాలోని కదం కువాన్ ప్రాంతంలోని ఇంటి గోడపై ఒక లేఖ వేలాడదీశారు. ఈ లేఖ 1958లో హిందూస్థానీలో జవహర్‌లాల్ నెహ్రూ ప్రభావతి దేవికి రాసిన చేతి ప్రతి. ఆ లేఖలోని సారాంశం ఏంటంటే.. ప్రభావతి బాలికల కోసం ఒక పాఠశాలను ప్రారంభించాలని, దానికి కమలా నెహ్రూ పేరు పెట్టాలని అనుకుంది. జవహర్‌లాల్‌ నెహ్రూను దానిని ప్రారంభిస్తారా అని అడిగారు. దానికి నెహ్రూ సమాధానమిస్తూ, ఆ పాఠశాల ప్రారంభం తనకు సంతోషాన్ని కలిగించే విషయం. అతను చాలాకాలంగా బాలికల విద్యకు న్యాయవాదిగా పనిచేస్తున్నాడు. తన తండ్రి మోతీలాల్ నెహ్రూ లేదా అతని భార్య జ్ఞాపకార్థం ఏదైనా ఒక పాఠశాల ప్థాపించాలనుకున్నాడు. అతను దాని ప్రారంభోత్సవంలో పాల్గొనలేదు. మరో ముఖ్య అతిథితో, ఆ పాఠశాలను ప్రారంభించాలని ప్రభావతిని కోరాడు. ఆ పాఠశాల ప్రారంభమైనాక ఎలాగైనా ఒకసారి సందర్శించడానికి వస్తానని అతను ఓదార్పు సందేశాన్ని జోడించాడు.

## మరణం
చివరి రోజుల్లో ఆమె క్యాన్సర్‌తో బాధపడుతూ 1973 ఏప్రిల్ 15న మరణించింది.

## మూలాలు
భీమ్ చిల్డ్రన్ హ్యాపీనెస్ సెంటర్

**భీమ్ చిల్డ్రన్ హ్యాపీనెస్ సెంటర్** తెలంగాణ రాష్ట్రం, ములుగు జిల్లా,  తాడ్వాయి మండలం, నీలంతోగు గిరిజన గ్రామంలో ఏర్పాటు చేసిన పాఠశాల.

## పాఠశాల ఏర్పాటు
కరోనా 2020 లాక్‌డౌన్‌ సమయంలో ఉస్మానియా యూనివర్సిటీలో సైబర్‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌ లా విద్యార్థి సంతోష్‌ ఇస్రం తన సొంత ఊరు తాడ్వాయి మండలం, నార్లపూర్ వెళ్ళాడు. ములుగు జిల్లా అడవుల్లోని మారుమూల గ్రామం 'నీలంతోగు'కి కొన్నినిత్యావ‌స‌రాలు పంచడానికి తన మిత్రులు వీరెల్లి షెషీందర్ రెడ్డి, నరేష్ దూడపాక, గున్మంతరావుతో కలిసి వెళ్లాడు. అక్క‌డికి వెళ్లిన వారికీ అక్కడ ఉన్న పిల్లలకు అస‌లు స్కూల్, చదువ‌లు అనే వాటి గురించి తెలియవని గుర్తించారు. 

సంతోష్‌‌‌‌‌‌‌‌‌‌‌‌‌‌‌‌, వీరెల్లి షెషీందర్ రెడ్డి,నరేష్ దూడపాక, గున్మంతరావులు లాక్‌డౌన్‌ సమయంలో వారానికోసారి నీలంతోగు వెళ్లి, రోజంతా వాళ్లతోనే ఉండి, అక్కడి పరిస్థితులను తెలుసుకున్నారు. నార్లపూర్ నుంచి రోడ్లు కూడా సరిగా లేని మారుమూల నీలంతోగుకు 16 కిలోమీటర్లు, అందులో 11 కిలోమీటర్లు వాహనాలపై వెళ్లి అక్కడి నుండి 5 కిలోమీటర్లు పూర్తిగా కాలినడకనే వెళ్లేవారు. నీలంతోగు వెళ్లిన ప్రతిసారి పిల్లల కోసం గుడ్లు తీసుకెళ్లేవాళ్లు. అలా పిల్లలతో సమయం గడిపి వాళ్లతో ఆడి, పాడి, చదువు గురించి చెప్పి అవగాహనా కల్పించాడు. అలా పిల్లల్లో కొంత మార్పు వచ్చాక, ఊరి వాళ్లకు స్కూల్‌‌‌‌‌‌‌‌‌‌‌‌‌‌‌‌ గురించి చెప్పారు.లాక్‌డౌన్‌ సమయంలో  స్నేహితులతో క‌లిసి గిరిజన పిల్లల కోసం ఒక పాఠశాలను ప్రారంభించి భీమ్ చిల్డ్రన్ హ్యాపీనెస్ సెంటర్‌గా పేరు పెట్టారు.సంతోష్ సమయమున్నపుడల్లా తన మిత్రులతో కలిసి అక్కడకు వెళ్లి, వాళ్లకు అవసరమైన సామగ్రిని సమకూరుస్తున్నారు.ఈ పాఠశాలకు సంబంధించి విషయం సోషల్ మీడియా ద్వారా తెలుసుకున్నతెలంగాణ సాంఘిక సంక్షేమ గురుకుల విద్యాలయాల సంస్థ కార్యదర్శి ఆర్.ఎస్. ప్రవీణ్ కుమార్ సంతోష్ మిత్రబృందాన్ని సోషల్ మీడియా వేదిక ద్వారా అభినందించడంతో భీమ్ చిల్డ్రన్ హ్యాపీనెస్ సెంటర్‌‌‌‌‌‌‌‌‌‌‌‌‌‌‌‌ కు మరింత ప్రాచుర్యం దక్కింది. భీమ్ చిల్డ్రన్ హ్యాపీనెస్ సెంటర్‌‌‌‌‌‌‌‌‌‌‌‌‌‌‌‌ ను దాతల సహాయంతో బండ్ల పహాడ్, సారలమ్మ గుంపు, ముసలమ్మ పెంట, తక్కెళ్లగూడెం గ్రామాల్లో ఏర్పాటు చేశారు.

## మూలాలు

వర్గం:విద్యా సంస్థలు
వర్గం:తెలంగాణ విద్యాసంస్థలు
పూనా సార్వజనిక సభ

కుడి|thumb| 1881 లో ప్రచురితమైన పూనా సార్వజనిక సభ వారి నెలవారీ పత్రిక
**పూనా సార్వజనిక సభ,** బ్రిటిష్ భారతదేశంలో స్థాపితమైన సామాజిక రాజకీయ సంస్థ. ప్రభుత్వానికి భారతదేశ ప్రజలకూ మధ్య మధ్యవర్తిత్వ సంస్థగా పనిచేయడం, రైతుల చట్టపరమైన హక్కులకు ప్రచారం కలిగించడం వంటి లక్ష్యాలతో ఈ సంస్థ ప్రారంభమైంది.   1867 ఏప్రిల్ 2 న 6000 మంది వ్యక్తులచే ఎన్నికైన 95 మంది సభ్యుల సంఘంగా ఇది ప్రారంభమైంది.   మహారాష్ట్ర లోనే మొదలైన భారత జాతీయ కాంగ్రెస్‌కు ఈ సంస్థ పూర్వగామి. 1875 లో సభ బ్రిటిష్ పార్లమెంటులో భారతదేశానికి ప్రత్యక్ష ప్రాతినిధ్యం కల్పించాలని కోరుతూ పూనా సార్వజనిక సభ, హౌస్ ఆఫ్ కామన్స్‌కు పిటిషన్ పంపింది. బాల గంగాధర్ తిలక్ తో సహా జాతీయ స్థాయికి చెందిన ప్రముఖ నాయకులను భారత స్వాతంత్ర్య పోరాటానికి ఈ సభ అందించింది. దీన్ని 1867 లో గణేష్ వాసుదేవ్ జోషి స్థాపించాడు. 

సభ స్థాపనలో SH చిప్లూంకర్, మహాదేవ్ గోవింద రానడే కూడా పాలుపంచుకున్నారు.

ఔంధ్ సంస్థాన పాలకుడైన భావన్‌రావు శ్రీనివాసరావు పంత్ ప్రతినిధి, ఈ సంస్థకు మొదటి అధ్యక్షుడు.  బాల గంగాధర్ తిలక్, గోపాల్ హరి దేశ్‌ముఖ్, *మహర్షి* అన్నాసాహెబ్ పట్వర్ధన్ మొదలైన అనేకమంది ప్రముఖులు సంస్థకు అధ్యక్షులుగా పనిచేసారు. 

2016 లో, మీరా పావగి సంస్థకు మొట్టమొదటి మహిళా అధ్యక్షురాలిగా ఎన్నికైంది. 

## ఇవి కూడా చూడండి

* మద్రాస్ మహాజన సభ
* ఆంధ్ర మహాజన సభ
* తెలంగాణ ఆంధ్ర మహాసభ

## మూలాలు


## ఇతర లింకులు
* పూనా సార్వజనిక సభ: ప్రారంభ దశ, 1870-1880 - SR మెహ్రోత్రా
* 978-81-7158-225-9 
* 978-81-7041-605-0

వర్గం:సామాజిక సంస్థలు
వర్గం:భారత స్వాతంత్ర్యోద్యమం
జక్కంపూడి రాజా

**జక్కంపూడి రాజా ఇంద్రవందిత్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో రాజానగరం నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
జక్కంపూడి రాజా 1989లో ఆంధ్రప్రదేశ్ రాష్ట్రం, తూర్పు గోదావరి జిల్లా, రాజానగరంలో జక్కంపూడి రామ్మోహనరావు, జక్కంపూడి విజయలక్ష్మి దంపతులకు జన్మించాడు. ఆయన తండ్రి జక్కంపూడి రామ్మోహనరావు ఉమ్మడి ఆంధ్రప్రదేశ్ రాష్ట్రంలో రోడ్లు, రవాణా శాఖ, ఎక్సైజ్ శాఖ మంత్రిగా పనిచేశాడు. జక్కంపూడి రాజా గీతం యూనివర్సిటీ దూర విద్య ద్వారా ఎంబీఏ పూర్తి చేశాడు.

## రాజకీయ జీవితం
జక్కంపూడి రాజా తన తండ్రి అడుగుజాడల్లో రాజకీయాల్లోకి వచ్చి వైఎస్సార్ కాంగ్రెస్ పార్టీలో చేరి రాష్ట్ర వైఎస్సార్సీపీ యువజన విభాగం అధ్యక్షుడిగా పనిచేశాడు. ఆయన 2019లో జరిగిన అసెంబ్లీ ఎన్నికల్లో రాజానగరం నియోజకవర్గం నుండి వైఎస్సార్సీపీ అభ్యర్థిగా పోటీ చేసి తన సమీప ప్రత్యర్థి తెలుగుదేశం అభ్యర్థి పెందుర్తి వెంకటేష్ పై 31772 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. జక్కంపూడి రాజా ఆంధ్రప్రదేశ్ కాపు కార్పొరేషన్‌ చైర్మన్‌గా 29 జూలై 2019న నియమితుడయ్యాడు.

## మూలాలు

వర్గం:1989 జననాలు
వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
పానగల్లు మ్యూజియం

**పానగల్లు మ్యూజియం**, తెలంగాణ రాష్ట్రం, నల్గొండ జిల్లా, పానగల్లు గ్రామంలో స్థాపించబడిన చారిత్రక మ్యూజియం. ఇది చారిత్రాత్మక ఛాయా సోమేశ్వర స్వామి ఆలయానికి సమీపంలోని పచ్చల సోమేశ్వర ఆలయ ప్రాంగణంలో ఉంది. మ్యూజియంలో భద్రపరచబడిన కొన్ని పురాతన శివలింగాలు నాగార్జున సాగర్ ఆనకట్ట నిర్మాణ సమయంలో మునిగిపోయిన ఏలేశ్వరం అనే గ్రామం నుండి సేకరించబడ్డాయి.

## చరిత్ర
నల్గొండ కంటే పురాతనమైన పానగల్లు 9వ - 13వ శతాబ్దాల మధ్య అనేక రాజవంశాలకు రాజధానిగా ఉండేది. కాకతీయులతో సహా హిందూ గవర్నర్లు, వివిధ రాజవంశాల రాజులు పానగల్‌లో ప్రధాన ప్రజా మౌలిక సదుపాయాలను నిర్మించారు. అంతటి చరిత్ర కలిగిన ఈ పానగల్లులో 3 ఎకరాల విస్తీర్నంలో ఉన్న ఈ మ్యూజియం 1982, ఫిబ్రవరి 13న స్థాపించబడింది. కాకతీయుల కాలంలో మతపరమైన ప్రాముఖ్యత కలిగిన ప్రదేశంగా నిలిచిన ఈ ప్రాంతం నల్గొండ పట్టణానికి నాలుగు కిలోమీటర్ల దూరంలో ఉంది. ఇక్కడి దేవాలయాలు కాకతీయ పాలకుల ఆరాధ్య దేవుడు శివుని స్మారకార్థం నిర్మించబడ్డాయి. ఇందులో దాదాపు 640 కళా వస్తువులు, పురాతన వస్తువుల సేకరణ ఉంది. వాటిల్లో కొన్ని వస్తువులు ఓపెన్-ఎయిర్ గ్యాలరీలో, మరిన్ని వస్తువులు భవనం లోపల ఉన్నాయి. మ్యూజియం చుట్టూ పచ్చని చెట్లు, మ్యూజియం వెనకాల ఉదయ సముద్రం రిజర్వాయర్‌ ఉన్నాయి.right|thumb|మ్యూజియంలో ఒక హీరో రాయి (వీరగల్లు)

## సేకరణలు
ఇందులో అనేక శిల్పాలు, చరిత్రపూర్వ ఉపకరణాలు, నాణేలు (కుతుబ్‌షాహీ నిజాము నవాబులు, విజయ నగర రాజులు, మొఘల్‌ సామ్రాజ్య కాలం నాటి రాగి, సీసం, సిల్వర్‌ నాణేలు), కాంస్యాలు, పూసలు, ఆయుధాలు, కాకతీయులు, విష్ణుకుండినులు, కుతుబ్‌షాహీలు, నిజాము నవాబులు వేయించిన శిలా శాసనాలు, చెక్కించిన శిల్పాలు, వాడిన నాణేలు, వస్తువులు, కుత్‌బ్‌ షాహీ నిజాం కాలానికి సంబంధించిన వివిధ రకాలైన యుద్ధ సామగ్రి ఉన్నాయి. ఈ వస్తువులు వర్దమాన కోట, ఏలేశ్వరం, ఫణిగిరి, పానగల్‌లో జరిపిన త్రవ్వకాల నుండి, హైదరాబాదులోని తెలంగాణ రాష్ట్ర మ్యూజియం సేకరించబడ్డాయి. ఇందులో చాలావరకు 2వ శతాబ్దం నుండి 18వ శతాబ్దానికి చెందినవి. ఈ మ్యూజియంలో 1వ శతాబ్దం నాటి ఇక్ష్వాకు వంశానికి చెందిన వివిధ హిందూ దేవతలు, దేవతల విగ్రహాలు, శిల్పాలు కూడా ఉన్నాయి. సామాన్యశకం 2, 3 శతాబ్దాలకు చెందిన ఏలేశ్వరానికి సంబంధించి సున్నపు బొమ్మలు, గారా ప్రతిమలు, సాక్‌స్టోన్స్‌, రాతిశిల్పాలు మ్యూజియంలో ఉన్నాయి.

1987లో వర్ధమానుకోట వద్ద భారత పురావస్తు సర్వే అధికారులు జరిసిన త్రవ్వకాలలో శాతవాహన పాలనలో సా.శ. 1 వ శతాబ్దానికి చెందిన చారిత్రక బుద్ధుడి (6 అడుగుల పొడవు, 2.5 అడుగుల వెడల్పు) విగ్రహం బయటపడింది. దానితోపాటు టెర్రకోట బీడ్‌లను కూడా దొరికాయి. అప్పటినుండి ఆ విగ్రహం ఈ మ్యూజియంలోనే ఉంది. 2006లో జరిగిన కాలచక్ర కార్యక్రమం కోసం విగ్రహాన్ని గుంటూరులోని అమరావతికి తరలించి, మరల 2009లో ఈ మ్యూజియంలో భద్రపరచారు.

ఫ్లాట్ బాటమ్, డొమికల్ బాడీ, పొడవాటి మెడ కలిగిన బిదిరి వేర్ హుక్కా స్టాండ్ (17 సెం.మీ.ల ఎత్లు, 15 సెం.మీ.ల వెడల్పు) కూడా ఇందులో భద్రపరచబడింది. మ్యూజియం కాంపౌండ్‌లో అతి ప్రాచీనమైన 13వ శతాబ్దానికి చెందిన విష్ణువు విగ్రహం, 12వ శతాబ్దానికి చెందిన భైరవుడు, వినాయకుడు, నాగప్రతిమలు, 11వ శతాబ్దానికి చెందిన నంది విగ్రహం, నృత్య కళాకారిణి, ఎలుక, వివిధ జంతువుల విగ్రహాలు, కాకతీయుల కళాతోరణం, 12వ శతాబ్దానికి చెందిన అతిపెద్దదైన ఎలుక విగ్రహం ఉన్నాయి.

## సందర్శన వివరాలు
ప్రతిరోజూ ఉదయం 10:30 నుండి సాయంత్రం 5:00 వరకు సందర్శనకు అనుమతి ఉంటుంది. శుక్రవారం, పబ్లిక్ హాలిడేస్‌లో మ్యూజియం మూసివేయబడుతుంది.

## మూలాలు

వర్గం:తెలంగాణ సంస్కృతి
వర్గం:నల్గొండ జిల్లా
వర్గం:తెలంగాణ సంగ్రహాలయాలు
వర్గం:1982 స్థాపితాలు
భారతీయ విశిష్ట సేవా పతకం

**భారతీయ విశిష్ట సేవా పతకం** (**IDSM**) అనేది భారత సాయుధ దళాల్లో పోలీసులలో పనిచేసిన భారతీయ పౌరులకు బ్రిటిషు సామ్రాజ్యం అందించిన సైనిక పురస్కారం. 1907 లో స్థాపించినప్పుడు ఇది, భారతీయులకు అందుబాటులో ఉన్న రెండవ అత్యున్నత పురస్కారం. ఇండియన్ ఆర్డర్ ఆఫ్ మెరిట్ అత్యున్నత పురస్కారం. అయితే, 1911 లో కామన్వెల్త్ ప్రజలందరినీ కవర్ చేయడానికి విక్టోరియా క్రాస్ అర్హతను విస్తరించారు. ఈ క్రమంలో IDSM, ప్రాధాన్యతలో మూడవ స్థానానికి వెళ్ళింది. IOM కి అవసరమైన ప్రమాణాలకు చాలని శౌర్య చర్యలను గుర్తించడానికి దీన్ని స్థాపించారు.  1947 లో భారతదేశ స్వాతంత్ర్యం తరువాత, ఈ పురస్కారాన్ని నిలిపివేయాలని నిర్ణయించారు. 

స్థాపించిన సమయంలో ఈ పతకం బ్రిటిష్ ఇండియన్ ఆర్మీ, ఇండియన్ స్టేట్ ఫోర్సెస్, మిలీషియాకు, లెవీ సభ్యులకూ మాత్రమే అందుబాటులో ఉండేది. 1917 తర్వాత దీన్ని క్యారియర్‌లకు, శిక్షణలో ఉన్న 'పోరాటేతర' అనుచరులకు కూడా విస్తరించారు. 1929 లో, రాయల్ ఇండియన్ మెరీన్‌కు, 1940 లో ఇండియన్ ఎయిర్ ఫోర్స్‌కూ దీన్ని విస్తరించారు. 

పతకానికి నాలుగు రూపులున్నాయి. వాటిలో ఉన్న తేడా అల్లా ఒక్కటే - చక్రవర్తి బొమ్మ.  పతకంపై గ్రహీత పేరు, సేవ నంబరు, రెజిమెంటు పేర్లూ చెక్కి ఉండేవి. 

బార్‌లతో సహా కేవలం 6,000 పతకాలను మాత్రమే ప్రదానం చేసారు. ఈ అంచేత ఈ పతకాన్ని అరుదైనదిగా భావిస్తారు. మొదటి ప్రపంచ యుద్ధం సమయంలో సుమారు 3,200 మందికి, రెండవ ప్రపంచ యుద్ధం ప్రారంభం నుండి 1947 వరకు 1,200 మందికీ ఈ పురస్కారాలు అందించారు. మిగిలిన 1600 మంది సరిహద్దు పోరాట సమయంలో యుద్ధాల మధ్య కాలంలో ప్రదానం చేసారు. 

## మూలాలు


## ప్రస్తావనలు

* 

## బయటి లింకులు

* 
*  

వర్గం:బ్రిటిషు భారతదేశంలో పురస్కారాలు
గణేష్ వాసుదేవ్ జోషి

**గణేష్ వాసుదేవ్ జోషి** (1828 ఏప్రిల్ 9 - 1880 జూలై 25) న్యాయవాది, సంఘ సంస్కర్త, రాజకీయ కార్యకర్త. అతను **సార్వజనిక కాకాగా** ప్రసిద్ధుడు. అతను పూనా సార్వజనిక సభ వ్యవస్థాపక సభ్యుడు.   గౌరవనీయులైన జస్టిస్ మహాదేవ్ గోవింద్ రానడే ప్రారంభించి, విజయవంతంగా నిర్వహించిన గొప్ప పనులకు జోషి గొప్ప సహాయక వ్యవస్థగా ఉండేవాడు. మహారాష్ట్రియన్ పునరుజ్జీవనం ప్రారంభమైనప్పుడు అతను పూనాలో (ఇప్పటి పుణె) ఒక సామాజిక కార్యకర్త. తిలక్ అగార్కర్‌ల తరం భారత స్వాతంత్ర్య పోరాటానికి ప్రేరణ ఇచ్చినప్పుడు వారికి అతను మార్గదర్శకుడు. వాసుదేవ్ బల్వంత్ ఫడ్కే పై విచారణలో ఫడ్కేకు న్యాయవాదిగా జోషి వాదించాడు. 

జోషి, తన కుమార్తెను గోపాల్ కృష్ణ గోఖలేకు ఇచ్చి పెళ్ళి చేసాడు.

1877 లో ఢిల్లీ దర్బార్‌లో, *"*తెల్లటి ఖద్దరు దుస్తులు" ధరించి, జోషి భారతదేశ వైస్రాయ్ (అప్పుడు లిట్టన్ యొక్క 1 వ ఎర్ల్ ) ను అడగడానికి లేచి, మహారాణి -బ్రిటిష్ ప్రజలు అనుభవిస్తున్న రాజకీయ, సామాజిక హోదాను భారతదేశానికి మంజూరు చేయాలి.అని కోరాడు. ఈ డిమాండ్‌తో, స్వేచ్ఛా భారతదేశం కోసం ఉద్యమం లాంఛనంగా మొదలైనట్లైంది,  ఇది భారతదేశంలో గొప్ప పరివర్తనకు నాంది అని చెప్పవచ్చు. 

జోషి 1880 జూలై 25 న గుండె సమస్యతో మరణించాడు.

## మూలాలు

 
వర్గం:మహారాష్ట్ర స్వాతంత్ర్య సమర యోధులు
తల్లాప్రగడ ప్రకాశరాయుడు

**తల్లాప్రగడ ప్రకాశరాయుడు,** (1893 ఏప్రిల్-1988 ఫిబ్రవరి) ఆంధ్రప్రదేశ్ లోని పశ్చిమ గోదావరి జిల్లాలోని ఉంగుటూరు మండలంలోని , ఉంగుటూరు గ్రామంలో జన్మించాడు. ఇతను ఒక భారతీయ సంఘసంస్కర్త, స్వాతంత్ర్య సమరయోధుడు, విద్యావేత్త, రచయిత. అతను ప్రముఖ గాంధేయవాది, బ్రహ్మోయిజం విశిష్ట ఘాత.   ఆదర్శప్రాయమైన జీవితాలను గడిపిన ఇతర పురుషుల జీవితాలను నిశ్శబ్దంగా ప్రభావితంచేసిన కొంతమంది గొప్పవ్యక్తులను భారతదేశం ఉత్పత్తి చేసింది. ప్రకాశరాయుడు అత్యున్నత స్వీయత్యాగం, వ్యక్తిగత నిబద్ధత, నిశ్శబ్ద సామర్థ్యం,  ప్రచారధోరణిని (దర్పం) నివారించాలనే కోరికను వివరిస్తారు.

## విద్య
పశ్చిమ గోదావరి తణుకు ఉన్నత పాఠశాలలో చదివాడు.ఆర్ట్స్ కాలేజీ, రాజమండ్రి నుండి బిఎ పట్టా పొందాడు. కలకత్తా విశ్వవిద్యాలయంలో ఆంగ్ల సాహిత్యం ఎంఎ చేసాడు.అతని విద్యార్హతలో సేవలు మరువలేనివి.

## జీనిత గమనం
గాంధేయ సూత్రాలకు పూర్తిగా అంకితం చేయబడిన ప్రకాశరాయుడు అవాంఛనీయ జీవితాన్ని గడిపాడు. అతను1921 నుండి చర్ఖాపై పత్తిని వడికాడు.గాంధీజీ 'సూత్ర యజ్ఞాన్ని' ఆత్మచర్యలో అంకితభావంతో ప్రదర్శించాడు.భారతదేశానికి స్వాతంత్య్రం వచ్చిన తర్వాత, సామాజిక న్యాయం, ఆర్థిక సమానత్వం కలిగి ఉన్న నిజమైనస్వేచ్ఛను సాధించడానికి ఎలాంటి అడ్డంకి లేకుండా తన స్వాతంత్ర్య పోరాటాన్ని కొనసాగించాడు. జాతీయ సమైక్యత, సామాజిక సంస్కరణ, మత సామరస్యం,ఖాదీ ప్రచారం, మధ్య నిషేధం, ప్రాథమిక విద్య, వరకట్న వ్యతిరేకఉద్యమం, అస్పృశ్యత తొలగింపు కులతత్వ నిర్మూలనకు సంబంధించిన అన్నినిర్మాణాత్మక కార్యక్రమాలకు అతను తనవిధులను నిర్వర్తించాడు.అతను 1988 లో మరణించాడు. 

దస్త్రం:TPR Charkha.jpg|ప్రకాశరాయుడు చరఖాపై పత్తివడుకుచున్న దృశ్యచిత్రం
దస్త్రం:TPR with Veeresalingam Pantulu 1911.jpg|తాళ్లప్రగడ (ఎగువ కుడివైపు) గురువు కందుకూరి వీరేశలింగం పంతులుతో (1911)
దస్త్రం:TPR at Ananda Niketan Ashram.jpg|1924 లో తాళ్లప్రగడ స్థాపించిన ఆనంద నికేతన్ ఆశ్రమంలో (కుర్చీపై ఎడమవైపు నుండి రెండవ వ్యక్తి) (1928 చిత్రం)
దస్త్రం:TPR and Gandhi.jpg|తాళ్లప్రగడ తన 90 సం.ల వయస్సులో ఆంధ్ర మహిళా సభ (1983) లో గాంధీ ఆలోచన గురించి విద్యార్థులతో ముచ్చటిస్తునప్పటి దృశ్యచిత్రం


## మూలాలు

వర్గం:పశ్చిమ గోదావరి జిల్లా వ్యక్తులు
వర్గం:గాంధేయవాదులు
వర్గం:1988 మరణాలు
వర్గం:1893 జననాలు
వర్గం:స్వాతంత్ర్య సమర యోధులు
వర్గం:సామాజిక ఉద్యమకారులు
వర్గం:సంఘసంస్కర్తలు

## వెలుపలి లంకెలు
రామన్నగూడ (శేరిలింగంపల్లి)

**రామన్నగూడ**, తెలంగాణ రాష్ట్ర రాజధాని హైదరాబాదులోని ఒక ప్రాంతం. గచ్చిబౌలి శివారులో ఉన్న ఈ ప్రాంతం ప్రధాన వాణిజ్య, నివాస ప్రాంతంగా ఉంది. ఈ ప్రాంతం రంగారెడ్డి జిల్లా శేరిలింగంపల్లి మండలం పరిధిలోకి వస్తుంది. హైదరాబాదు మహానగరపాలక సంస్థలోని 110వ వార్డు నంబరులో ఉంది. హైదరాబాద్ నుండి ఉత్తరాన 22 కిలోమీటర్ల దూరంలో ఉంది. ఇది రంగారెడ్డి జిల్లా, మెదక్ జిల్లా సరిహద్దులో ఉంది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప ప్రాంతాలు
రామన్నగూడ చుట్టూ తూర్పు వైపు శంకరపల్లి మండలం, ఉత్తరం వైపు కొండాపూర్ మండలం, దక్షిణం వైపు చేవెళ్ల మండలం, పడమర వైపు మోమిన్‌పేట మండలం ఉన్నాయి.

## గణాంకాలు
ఇక్కడి తెలుగు స్థానిక భాష. రామన్నగూడ మొత్తం జనాభా 4266 మంది కాగా అందులో పురుషులు 2184 మంది, స్త్రీలు 2,082 మంది ఉన్నారు. మొత్తం గృహాల సంఖ్య 825. రామన్నగూడ మొత్తం విస్తీర్ణం 2102 హెక్టార్లుగా ఉంది.

## ప్రజా రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో రామన్నగూడ నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడికి సమీపంలో ఎంఎంటిఎస్ రైల్వే స్టేషన్ ఉంది.

## ప్రార్థనా మందిరాలు

* పార్వతి పరమేశ్వర దేవాలయం
* హనుమాన్ దేవాలయం
* పాండురంగస్వామి దేవాలయం
* మసీదు ఇ మహమ్మద్ ఇబ్రహీం

## విద్యాసంస్థలు

* శ్రీ జాగృతి డిగ్రీ కళాశాల
* శ్రీ సాయి జూనియర్ కళాశాల
* వాసవి కళాశాల
* ప్రభుత్వం ప్రాథమిక పాఠశాల

## మూలాలు

## ఇతర లింకులు

వర్గం:హైదరాబాదులోని ప్రాంతాలు
వర్గం:Coordinates on Wikidata
హెరిటేజ్ జైలు మ్యూజియం

**హెరిటేజ్ జైలు మ్యూజియం**   **జైలు మ్యూజియం**  లేదా **సంగారెడ్డి జిల్లా జైలు** అని కూడా పిలువబడుతుంది.  ఇది 220 సంవత్సరాల పురాతన  కాలం నాటి జైలు, ఇప్పుడు మ్యూజియంగా మార్చబడింది. ఇది తెలంగాణ రాష్ట్రంలోని సంగారెడ్డి జిల్లా సంగారెడ్డిలో ఉంది. ఈ జైలు పర్యాటకులకు రూ .500 ($ A9.90) ధరతో 24 గంటల పాటు ఖైదీ జీవితాన్ని గడపడానికి అనుమతిస్తుంది.  ఈ మ్యూజియంలో భారతదేశంలోని నేరాలు, జైలు జీవితానికి సంబంధించిన పెయింటింగ్‌లు, ఇతర కళాఖండాలు ప్రదర్శించబడతాయి. 

## చరిత్ర
పి.డబ్ల్యు.డి.  రికార్డ్స్ ప్రకారం ఈ జైలును 1796  లో  నిజాం పాలనలో సాలార్ జంగ్ I ప్రధానమంత్రిగా ఉన్నప్పుడు  హైదరాబాద్ సంస్థానంలో నిర్మించారు. ఇది 2012 లో మూసివేయబడింది. 

## మ్యూజియం
జూన్ 2016 లో జైలు డిప్యూటీ ఎస్‌పి ఎం. లక్ష్మీ నరసింహ *ఫీల్ ది జైల్* ఆలోచనతో  జైలును మ్యూజియంగా మార్చారు. 

ఇది వారంలో అన్ని రోజులు తెరవబడుతుంది.

## మూలాలు

## బాహ్య లింకులు
* తెలంగాణ రాష్ట్ర పర్యాటకం 

వర్గం:తెలంగాణ సంస్కృతి
వర్గం:సంగారెడ్డి జిల్లా
వర్గం:తెలంగాణ సంగ్రహాలయాలు
వర్గం:2016 స్థాపితాలు
ఖమ్మం పోలీస్ కమీషనరేట్

**ఖమ్మం పోలీస్ కమిషనరేట్**, తెలంగాణ రాష్ట్రం**,** ఖమ్మం జిల్లాలో ఉన్న పోలీసు కమీషనరేట్. ఖమ్మం ప్రాంతంలో చట్ట అమలుకు, దర్యాప్తులో ప్రాథమిక బాధ్యతలను కలిగి ఉన్న ఒక పోలీసు విభాగం. ప్రస్తుత పోలీసు కమిషనర్ గా విష్ణు ఎస్ వారియర్‌ ఐపిఎస్ విధులు నిర్వర్తిస్తున్నాడు.

## చరిత్ర
2016 అక్టోబరులో ఖమ్మం పోలీస్ కమిషనర్ నేతృత్వంలో ఖమ్మంలో హెడ్ క్వార్టర్స్‌తో ఈ కమీషనరేట్ ఏర్పడింది. ఖమ్మం పోలీస్ కమిషనరేట్ అధికార పరిధి 4,360 చ.కి.మీ. కాగా, జనాభా సుమారు 1,389,566. మంది ఉన్నారు. ఈ కమీషనరేట్‌ పరిధిలో 3 సబ్ డివిజన్లు, 9 సర్కిళ్ళు, 29 - పోలీస్ స్టేషన్లు  ఉన్నాయి.

## జోన్స్
ఖమ్మం పోలీస్ కమిషనరేట్‌లో ప్రస్తుతం మూడు డిసిపి జోన్స్ ఉన్నాయి.

### ఖమ్మం జోన్
# **ఖమ్మం టౌన్:** ఖమ్మం వన్ టౌన్, ఖమ్మం టూ టౌన్, ఖమ్మం త్రీ టౌన్, ఖమ్మం ట్రాఫిక్, మహిళా పిఎస్, సిసిఎస్, ఖానాపూర్ హవేలీ, పిసిఆర్ కొత్తగూడెం, రఘునాథపాలెం
# **ఖమ్మం రూరల్:** ఖమ్మం రూరల్, ముదిగొండ, కూసుమంచి, నేలకొండపల్లి, తిరుమలైపాలెం 
# **ఇల్లందు రూరల్:** కారేపల్లి, కామేపల్లి

### వైరా
# **వైరా:** వైరా, తల్లాడ, కొనిజెర్ల, చింతకాని
# **మధిర:** మధిర టౌన్, మధుర రూరల్, బోనకల్, ఎర్రుపాలెం

కల్లూరు ===
# **సత్తుపల్లి రూరల్:** వి.ఎం. బంగీర, కల్లూరు, వేంసూర్, ఏన్కూర్

## కమీషనరేట్ భవనం
ఖమ్మం పోలీస్ కమిషనరేట్ కార్యాలయం కోసం కొత్త భవనాన్ని నిర్మించారు. అద్దాలు, ఆర్కిటెక్చర్‌తో చాలా ఆకర్షణీయంగా నిర్మించిన ఈ కమిషనరేట్ చుట్టూ సిసి కెమెరాలు ఉన్నాయి. ఈ కమిషనరేట్ కార్యాలయం నుండి ఖమ్మం మార్కెట్ యార్డ్ వైపు ఒక గేట్, ప్రకాష్ నగర్ వంతెనల సమీపంలో రెండవ గేట్ ఉన్నాయి. ఈ కార్యాలయం హై క్లాస్ ఫెసిలిటీస్, ఆధునిక టెక్నాలజీతో నిర్మించబడింది.

## మూలాలు

వర్గం:తెలంగాణ పోలీసు
వర్గం:2016 స్థాపితాలు
వర్గం:ఖమ్మం జిల్లా
అమీర్ హైదర్ ఖాన్

**అమీర్ హైదర్ ఖాన్** (2 మార్చి 1900– 27 డిసెంబర్ 1989) పాకిస్తాన్ కమ్యూనిస్ట్ కార్యకర్త, భారత స్వాతంత్ర్య ఉద్యమంలో విప్లవకారుడు.స్వాతంత్ర్య సమరంలోని అనేక ఉద్యమాల్లో పాల్గొన్నాడు.

## జననం,వ్యక్తిగత వివరాలు
అమీర్ హైదర్ ఖాన్ 1900 లో పంజాబ్ రాష్ట్రం రావల్పిండి జిల్లాలోని సీలియన్ గ్రామంలో (ప్రస్తుతం పాకిస్తాన్‌లో) ఒక పేద కుటుంబంలో  జన్మించారు.చిన్నతనంలోనే తల్లిదండ్రులను  కోల్పోయాడు.చిన్న వయసులో షిప్‌లోడర్‌గా పని చేయడానికి బొంబాయికి వెళ్ళాడు. ఓడలో ప్రయాణిస్తూ విదేశాలలో ఉన్న భారతీయ విప్లవకారులతో పరిచయం ఏర్పర్చుకున్నాడు. అమెరికాలో కొంత కాలం ఆటోమొబైల్ ఫ్యాక్టరీలో పనిచేశాడు. తరువాత USA కమ్యూనిస్ట్ పార్టీలో చేరారు.తర్వాత భారతదేశానికి తిరిగి వచ్చాడు.

## కమ్యూనిస్టు ఉద్యమం
భారతదేశంలో కమ్యూనిస్టు ఉద్యమ సంస్థాపన కోసం స్వదేశం చేరుకొన్నాడు. బొంబాయిలో ఉద్యోగం చేస్తూ కార్మికుల ఉద్యమంలో పాల్గొంటూ కార్యాలయంలో పని చేస్తుండేవాడు.1929లో మీరట్ కమ్యూనిస్టు కుట్రకేసులో హైదర్ ఖానను  బ్రిటీష్ ప్రభుత్వం ప్రయత్నించింది. కానీ పోలీసులకు చిక్కకుండా తప్పించుకొని దక్షిణ భారతదేశంలో కమ్యూనిస్టు పార్టీ నిర్మాణానికి మద్రాసు వచ్చాడు.
మద్రాసులో మొదట కామ్రేడ్ కంభంపాటి సీనియర్ను పార్టీ సభ్యునిగా చేర్చుకొన్నారు. తరువాత కామ్రేడ్ సుందరయ్యను సభ్యునిగా చేర్చుకొనడమేగాక, తాను అరెస్టు చేయబడి దీర్ఘకాలం జైళ్ళలో ఉండటంతో కామ్రేడ్ సుందరయ్యను తన స్థానంలో నియమించి దక్షిణ భారతదేశంలో కమ్యూనిస్టు ఉద్యమ నిర్మాణ  బాధ్యతలను 
అప్పగించారు.మద్రాసులో  అరెస్టయి జైలు జీవితం గడిపి, 1942లో విడుదలై,1945లో తన జన్మస్థలం రావల్పిండి వెళ్ళిపోయాడు.1945 లో స్వాతంత్య్రం తర్వాత 1988 భారతదేశంలో తన మొదటి పర్యటన చేశారు.

## మరణం
అమీర్ హైదర్ ఖాన్ 1989 డిసెంబర్ 27  పాకిస్థాన్ లోని రావల్పిండిలో మరణించాడు.
## గ్రంథ పట్టిక
* *Chains to Lose: Life and Struggles of a Revolutionary : Memoirs of Dada Amir Haider Khan*, Hassan Gardezi, Patriot Publishers, 1989. .
* *Chains to Lose: Dada Amir Haider*. Edited by Hasan.N.Gardezi. Pakistan Study Centre, Karachi University, 2007. (Two Volumes).
* *Bengali Harlem and the lost histories of South Asian America*, Vivek Bald, Harvard University Press, 2013. 

## మూలాలు
ఆలంపూర్ మ్యూజియం

**ఆలంపూర్ మ్యూజియం**, తెలంగాణ రాష్ట్రం జోగులాంబ గద్వాల జిల్లా, ఆలంపూర్ పట్టణంలో ఉన్న మ్యూజియం. ఆలంపూర్ నవబ్రహ్మ దేవాలయాలలో ఉన్న ఈ మ్యూజియం భారత పురాతత్వ సర్వే సంస్థ ఆధ్వర్యంలో నిర్వహించబడుతోంది. బాల బ్రహ్మ దేవాలయ ప్రవేశద్వారం వద్ద ఉన్న పురావస్తు మ్యూజియంలో అద్భుతమైన శిల్పాలు, శాసనాలు ఉన్నాయి.

## చరిత్ర
7వ శతాబ్దం నాటి పురాతన నవబ్రహ్మ దేవాలయాలకు నిలయమైన ఆలంపూర్ పట్టణంలో జోగుళాంబ శక్తిపీఠం కూడా ఉంది. బాదామి చాళుక్యులు అలంపూర్ నవ బ్రహ్మ దేవాలయాలను నిర్మించారు. 6వ -7వ శతాబ్దానికి చెందిన ఈ అలంపూర్ సైట్ మ్యూజియం గతకాలపు హైబ్రిడ్ నిర్మాణ శైలికి ప్రతిబింబంగా ఉన్న పురావస్తు అవశేషాలను సంరక్షిస్తోంది. ఇక్కడి విగ్రహాలు, శిలాశాసనాలు ఆలంపురం క్షేత్రం చుట్టుపక్కల చేపట్టిన తవ్వకాల్లో బయటపడినవే. 1952 సంవత్సరంలో అప్పటి భారత ఉపరాష్ట్రపతి డా. సర్వేపల్లి రాధాకృష్ణన్ ఈ అలంపూర్ మ్యూజియాన్ని ప్రారంభించాడు. దీని చుట్టూ నవ బ్రహ్మ దేవాలయాలు ఉన్నాయి.

## సేకరణలు
పెద్ద గదిలో ఉన్న మ్యూజియం మధ్యలో ఒక ఓపెన్ ఎయిర్ సెక్షన్, తూర్పు వైపు ఒక చిన్న ఆవరణ ఉన్నాయి. కళాఖండాలన్నీ హాల్ అంతటా భద్రపరచబడ్డాయి. ఇందులో 124 కంటే ఎక్కువ రాతి శిల్పాలు, 26 శిలాఫలకాలు, 64 ఇతర శిల్పాలు ఉన్నాయి. 7వ శతాబ్దం చాళుక్య, 12వ శతాబ్దం కాకతీయుల, 16వ శతాబ్దం విజయనగర కాలం నాటి శాసనాలు ఉన్నాయి. అష్టదిగ్పాలకాలతో ఉన్న శివుని చిత్రాలు, నటరాజ చిత్రంతోపాటు ఎదురుగా నందిని కలిగి ఉన్న కాకతీయ చిత్రాలు ఉన్నాయి. వందలాది అందమైన రాతి బొమ్మలు, వాటిలో చాలావరకు పాలిష్ చేయబడిన నల్లరాయి బొమ్మలు ఉన్నాయి.

ఈ మ్యూజియంలో సుబ్రహ్మణ్య, వల్లి రాతి చిత్రం, ప్రత్యేకమైన మహిషాసురమర్ధిని చిత్రం, బంధ రేణుకా దేవి నల్ల రాతి శిల్పం ప్రత్యేక ఆకర్షణగా ఉన్నాయి. పిల్లలు కోరుకునే మహిళలు రేణుకా దేవికి పూజలు చేస్తారు. గది మధ్యలో రెండు పెద్ద, చతురస్రాకార ఆకారంలో ఉన్న కాకతీయ సీలింగ్ ప్యానెల్స్ ఉన్నాయి. ఎడమ వైపునున్న మూడు వరుసలలో నాగ, ఇంద్ర, అగ్ని చిత్రాలు ఉన్నాయి. ఇందులోని రాతి శాసనాలు ఈ ప్రాంతపు చరిత్రను ప్రతిబింబిస్తున్నాయి. ప్రారంభ శాసనాలు కన్నడ, తెలుగు లిపి మిశ్రమంగా ఉన్నాయి. మరికొన్ని శాసనాలు సూర్య, చంద్ర, శివలింగ, ఆవు, కత్తి డ్రాయింగ్‌లను కలిగి ఉన్నాయి.

## ఇతర వివరాలు

# నటరాజ, మహిషాసుర మర్దిని, సూర్య, కార్తికేయ, నాగ శిల్పాలు ఇక్కడ నుండి లండన్, జర్మనీ, పారిస్ మొదలైన దేశాలలో జరిగిన అనేక అంతర్జాతీయ ప్రదర్శనలలో ప్రదర్శించబడ్డాయి.
# 1984లో జర్మనీలో జరిగిన అంతర్జాతీయ కళా ప్రదర్శనలో, ప్రపంచ వారసత్వ వారోత్సవాల్లో సూర్య శిల్పం పాల్గొని అనేక పాల్గొని ఎన్నో బహుమతులు, ప్రశంసా పత్రాలను గెలుచుకుంది.
#1977లో నటరాజ విగ్రహం లండన్ ప్రదర్శనకు, 2008లో నాగ విగ్రహం బెల్జియం పంపించబడి మొదటి బహుమతి గెలుచుకున్నాయి.
# ఎన్. రమేసన్ సంపాదకత్వంలో అబ్దుల్ వహీద్ ఖాన్ *స్టోన్ కల్పర్చ్స్ ఇన్ ది ఆలంపూర్ మ్యూజియం* పేరుతో పుస్తకాన్ని ప్రచురించాడు.

## సందర్శన వివరాలు
ప్రతిరోజూ ఉదయం 10:30 నుండి సాయంత్రం 5:00 వరకు సందర్శనకు అనుమతి ఉంటుంది. శుక్రవారం, పబ్లిక్ హాలిడేస్‌లో మ్యూజియం మూసివేయబడుతుంది. ప్రతిఏటా 20,000 మందికి పైగా సందర్శకులు వచ్చి ఈ మ్యూజియాన్ని సందర్శిస్తారు.

## మూలాలు

వర్గం:తెలంగాణ సంస్కృతి
వర్గం:జోగులాంబ గద్వాల జిల్లా
వర్గం:తెలంగాణ సంగ్రహాలయాలు
వర్గం:1952 స్థాపితాలు
భువనంద దాస్

thumb|భువనంద దాస్
**భువనంద దాస్** ఒరిస్సాకు చెందిన భారతీయ స్వాతంత్ర్య సమర యోధుడు. అతను కేంద్ర విధానసభ, భారత రాజ్యాంగ పరిషత్, రాజ్యసభ, లోక్ సభలలో సభ్యుడుగా వ్యవహరించాడు.
## పరిచయం
దాస్ ఒక గొప్ప దేశభక్తుడు, స్వాతంత్ర్య సమరయోధుడు, ఇంజనీర్, అలుపెరగని సామాజిక కార్యకర్త.  అతను భారతదేశ సాంస్కృతిక వారసత్వం పట్ల విశిష్ట గౌరవాన్ని కలిగి ఉన్నాడు. ఆనాటి సామాజిక, ఆర్థిక అభ్యున్నతి, రాజకీయ ఆలోచనలతో అన్ని విషయాలపై ప్రగతిశీల అభిప్రాయాలను కలిగి ఉన్నాడు. అతను సుదీర్ఘకాలం శాసనసభ సభ్యుడిగా వ్యవహరించినందుకు, "ఫాదర్ ఆఫ్ ది హౌస్" గా పిలువబడ్డాడు.
## ఉద్యమం
దాస్ 1931 లో కటక్‌లో జరిగిన మొదటి ఒరిస్సా రాష్ట్ర ప్రజల సమావేశానికి అధ్యక్షుడిగా వ్యవహరించాడు. ఇది ప్రజా మండల ఉద్యమానికి నాంది పలికింది.
## మూలాలు


వర్గం:ఒడిశా స్వాతంత్ర్య సమర యోధులు
వర్గం:ఒడిశా శాసన సభ్యులు
వర్గం:రాజ్యాంగ పరిషత్తు సభ్యులు
వర్గం:ఒడిశా నుండి ఎన్నికైన లోక్‌సభ సభ్యులు
పి.ఎస్. శ్రీధరన్ పిళ్ళై

**శ్రీధరన్ పిళ్ళై** (జననం: 1954 డిసెంబరు 1)  భారతదేశానికి చెందిన రాజకీయ నాయకుడు, రచయిత. ప్రస్తుతం గోవా రాష్ట్రానికి 19వ గవర్నర్‌గా  2021 జులై 15 నుండి బాధ్యతలు నిర్వహిస్తున్నాడు. ఇంతకు పూర్వం మిజోరం రాష్ట్ర గవర్నర్‌గా కూడా విధులు నిర్వర్తించాడు. పలుసార్లు కేరళ రాష్ట్రంలో భారతీయ జనతా పార్టీ  అధ్యక్ష పదవిని  చేపట్టాడు.

## తొలినాళ్లలో
కేరళ రాష్ట్రం అలప్పుజ జిల్లా పంచాయతీలో సుకుమారం నాయర్ భవాని అమ్మ దంపతులకు జన్మించాడు. పండలం పట్టణం నుండి ఆర్ట్స్ విభాగంలో గ్రాడ్యుయేషన్ పట్టా పొందిన పిళ్ళై  1978లో ప్రభుత్వ న్యాయ కళాశాల నుండి న్యాయ విద్యలో పట్టా పొందాడు.  

విద్యార్థి దశలో చురుకైన కార్యకర్తగా ఉండడంవల్ల 1977లో కేరళ రాష్ట్ర అఖిల భారతీయ విద్యార్థి పరిషత్తు జనరల్ సెక్రటరీగా నియమించబడ్డాడు. కాలికట్ నాయక కళాశాలలో చదువుకునే రోజుల్లో ఒక పత్రిక సంపాదకుడిగా ఉన్న పిళ్ళై ఇందిరా గాంధీ హయాంలో అత్యవసర స్థితికి వ్యతిరేకంగా ప్రచురించిన అంశాలతో జనాదరణ పొందాడు.
## రాజకీయ జీవితం
భారతీయ జనతా పార్టీ విద్యార్థి విభాగం అఖిల భారతీయ విద్యార్థి పరిషత్ లో జనరల్ సెక్రటరీ గా పిళ్ళై తన రాజకీయ జీవితాన్ని ప్రారంభించాడు. అతడు కళాశాలలో విద్యార్థిగా ఉన్న రోజుల్లో ఏబీవీపీ జనరల్ సెక్రటరీగా ఉండేవాడు.   

ఆ తర్వాత కేరళ రాష్ట్ర  భారతీయ జనతా పార్టీలో వివిధ పదవులు నిర్వహించిన పిళ్ళై 2003 నుండి 2006 వరకు లక్షద్వీప్ ప్రభారీ అధికారిగా పనిచేశాడు. 

### గవర్నరుగా

* 2019 అక్టోబరు 25న మిజోరాం గవర్నర్‌గా నియమించబడ్డాడు.
* 2021 జులై 15న గోవా గవర్నర్‌గా బదిలీ చేయబడ్డాడు.
## మూలాలు

వర్గం:1954 జననాలు
వర్గం:జీవిస్తున్న ప్రజలు
వర్గం:గోవా గవర్నర్లు
వర్గం:మిజోరం గవర్నర్లు
వర్గం:కేరళ వ్యక్తులు
హరిభావ్ ఉపాధ్యాయ

**హరిభావ్ ఉపాధ్యాయ** ఒక భారతీయ రాజకీయ నాయకుడు, భారత స్వాతంత్ర్య సమరయోధుడు. 1952 నుండి 1956 వరకు అజ్మీర్ రాష్ట్ర ముఖ్యమంత్రిగా ఉన్నారు

## జననం
ఆయన 1892లో మధ్యప్రదేశ్ లోని దేవాస్ లోని భౌరాసా గ్రామంలో జన్మించారు.

## రాజకీయ జీవితం
1952లో భారత జాతీయ కాంగ్రెస్ అభ్యర్థిగా శ్రీనగర్ నియోజకవర్గం నుంచి అజ్మీర్ శాసనసభకు ఎన్నికయ్యారు. 1952 మార్చి 24 నుండి 1956 అక్టోబరు 31 వరకు అజ్మీర్ రాష్ట్ర ముఖ్యమంత్రి అయ్యారు. కెక్రీ నియోజకవర్గం నుంచి 1957లో రాజస్థాన్ శాసనసభకు ఎన్నికయ్యాడు, 1957 నుంచి 1962 వరకు రాజస్థాన్ ప్రభుత్వంలో ఆర్థిక మంత్రిగా పనిచేశాడు. అదే నియోజకవర్గం నుంచి రాజస్థాన్ శాసనసభకు తిరిగి ఎన్నికయ్యాడు, 1962 నుండి 1967 వరకు రాజస్థాన్ ప్రభుత్వంలో విద్యా మంత్రిగా పనిచేశాడు.

## అవార్డులు
ఆయనకు 1966లో పద్మభూషణ్ పురస్కారం లభించింది.

## రచనలు

* స్వతంత్రకీ ఔర్ (*स्वतंत्रता की ओर*) (హిందీలో)
* దుర్వాడల్ (*दूर्वादल*) (హిందీలో)
* యుగ్ ధర్మ్ (*युगधर्म*) (హిందీలో)
* బాపు కే ఆశ్రమం మే (*बापू के आश्रम में*) (హిందీలో)
* సాధనకే పథ్ పర్ (*साधना के पथ पर*) (హిందీలో)

## మరణం
అతను 1972 ఆగస్టు 25 న మరణించాడు.

## మూలాలు

## బాహ్య లింకులు

* హరిభావ్ ఉపాధ్యాయ

వర్గం:రాజకీయ నాయకులు
వర్గం:భారత స్వాతంత్ర్య సమర యోధులు
వర్గం:పద్మభూషణ పురస్కార గ్రహీతలు
వర్గం:1892 జననాలు
వర్గం:1972 మరణాలు
గోలీసోడ

**గోలీసోడ** 2016లో విడుదలైన తెలుగు సినిమా. తమిళంలో 2013లో 'వత్తికుచ్చి' పేరుతో విడుదలైన ఈ సినిమాను శ్రీమతి లతా మార్టోరి సమర్పణలో శ్రీ జె.వి. ప్రొడక్షన్స్‌ బ్యానర్ పై వెంకట్రావ్‌ మార్టోరి 'గోలీసోడా' పేరుతో తెలుగులో విడుదల చేశాడు. దిలీపన్‌, అంజలి హీరోహీరోయిన్లుగా నటించిన ఈ సినిమాకు కిన్‌స్లిన్ దర్శకత్వం వహించాడు.

## నటీనటులు

*దిలీపన్‌  
*అంజలి 
*సంపత్  
* జీవా రవి
*జయప్రకాష్  
*జగన్ 
*సతీష్
*అఖిలేష్‌కుమార్  
*శరణ్య పొన్‌వన్నన్
*రాజశ్రీ
*అంగానా రాయ్
*వత్సన్ చక్రవర్తి

## సాంకేతిక నిపుణులు
*బ్యానర్: శ్రీ జె.వి. ప్రొడక్షన్స్‌ బ్యానర్
*నిర్మాత:  వెంకట్రావ్‌ మార్టోరి
*కథ, స్క్రీన్‌ప్లే , దర్శకత్వం: కిన్‌స్లిన్ 
*సంగీతం:  జీబ్రాన్
*సినిమాటోగ్రఫీ: ఆర్.బి.గురుదేవ్ 
*ఎడిటింగ్: ప్రవీణ్ కె.ఎల్, ఎన్.బి.శ్రీకాంత్

## మూలాలు

వర్గం:2016 తెలుగు సినిమాలు
సరాయికేలా

సరాయికేలా, జార్ఖండ్ రాష్ట్రం, సరాయికేలా ఖర్సావన్ జిల్లా లోని పట్టణం, ఆ జిల్లా ముఖ్యపట్టణం. ఇంతకు ముందు ఇది పశ్చిమి సింగ్‌భుమ్ జిల్లాలో ఉండేది. పూర్వపు సంస్థానమైన ఒడియా సారికేలా రాష్ట్రానికి రాజధానిగా ఉండేది. పట్టణం రహదారి జంక్షను, వ్యవసాయ వాణిజ్య కేంద్రం. పట్తణానికి సమీపంలో రాగి, ఇనుము-ధాతువు, ఆస్బెస్టాస్, సున్నపురాయి నిక్షేపాలున్నాయి. ఇది జంషెడ్‌పూర్, చైబాసా లకు మధ్య ఉంది.

## భౌగోళికం
సరాయికేలా దక్షిణ జార్ఖండ్‌లోని ఖర్కాయ్ నది ఒడ్డున ఉంది. ఇక్కడి నుండి జంషెడ్పూర్ కు మంచి రోడ్డు సౌకర్యం ఉంది.

## చరిత్ర

### సరాయికేలా సంస్థానం
సరాయికేలా రాజ్యాన్ని 1620 లో రాజా బిక్రమ్ సింగ్ స్థాపించాడు. (ప్రస్తుత పాలక కుటుంబం పేరు "సింగ్ దేవ్" ల కంటే ముందు). 

## సంస్కృతి
సరైకేలా చౌ నృత్యానికి ప్రసిద్ధి చెందింది. ఇది ఒరియా, హో గిరిజన సంస్కృతిల ప్రత్యేక సమ్మేళనం. పూర్వపు రాజ భవనం, కుదరసాయి దేవాలయం, గెస్ట్ హౌస్, శివాలయం దర్శనీయ ప్రదేశాలు. రథయాత్ర, దుర్గా పూజ ఇక్కడ జరుపుకునే ప్రధానమైన పండుగలు. *[[లడ్డు|ఇది లడ్డూకి]]* కూడా ప్రసిద్ధి.

చౌదరి, సెక్సేరియా, సాహు కుటుంబాలు సెరాయికెలా యొక్క ప్రధాన వ్యాపార కుటుంబాలలో ముఖ్యమైనవి. వీళ్ళు సెరాయికెలా లోని వివిధ వ్యాపారాల్లో నిమగ్నమై ఉన్నారు. అభిజీత్ గ్రూప్ (కార్పొరేట్ ఇస్పాట్ & అల్లాయ్స్ లిమిటెడ్) సెరైకెలాలో తన స్టీల్ & పవర్ ప్లాంట్‌ను ఏర్పాటు చేస్తోంది&nbsp;(పట్టణం నుండి 7 కి.మీ.). బృహస్పతి సిమెంట్ పోర్ట్ ల్యాండ్ సిమెంట్ కర్మాగారాన్ని పట్టణ్నికి సమీపంలో ఏర్పాటు చేస్తోంది. సేసా గోవా, భారత్ స్టీల్ సంస్థ వారి ఉక్కు కర్మాగారం కూడా ఈ ప్రాంతంలో ప్రతిపాదనలోఉన్నాయి.

## జనాభా
2011 జనగణన ప్రకారం, సరాయికేలా జనాభా 26,145. జనాభాలో పురుషులు 53%, మహిళలు 47% ఉన్నారు. సరాయికేలా సగటు అక్షరాస్యత 70%. ఇది జాతీయ సగటు 59.5%కంటే ఎక్కువ. పురుషుల అక్షరాస్యత 78%, స్త్రీల అక్షరాస్యత 61%. సరాయికేలా జనాభాలో 12% మంది 6 సంవత్సరాల కంటే తక్కువ వయస్సు గలవారు.

## మూలాలు


వర్గం:Coordinates on Wikidata
వర్గం:జార్ఖండ్ నగరాలు పట్టణాలు
సోడ గోలీసోడ

**సోడ గోలీసోడ** 2018లో విడుదలైన తెలుగు సినిమా. ఎస్.బి ఆర్ట్ క్రియేషన్స్ బ్యానర్ పై చక్రసిద్ధ్ సమర్పణలో  భువనగిరి సత్య సింధూజ నిర్మించిన ఈ సినిమాకు మల్లూరి హరిబాబు దర్శకత్వం వహించాడు. మానస్, నిత్య నరేష్, కారుణ్య చౌదరి హీరో హీరోయిన్స్‌గా నటించిన ఈ ఆడియోను 5 అక్టోబర్ 2017న విడుదల చేసి, సినిమాను 2018 ఫిబ్రవరి 16న విడుదల చేశారు.

## కథ
పేర్వారం గ్రామం నుండి శ్రీను (మానస్), రూప ( నిత్యా నరేష్)ను ప్రేమిస్తాడు.  హీరో అవ్వాలనే ఉద్దేశ్యంతో హైదరాబాద్ వచ్చి అబద్దం చెప్పి తన దగ్గర డబ్బుందని దర్శకుడు కొరటాల వినాయక్ (అలీ)ని నమ్మించి అతని సినిమాలో హీరోగా అవుతాడు. కానీ సినిమా సగం పూర్తయ్యే సరికి శ్రీను తమని మోసం చేశాడని అందరికీ తెలుస్తుంది.  అసలు శ్రీను ఎవరు, ఎందుకు హీరో అవ్వాలనుకున్నాడు, దర్శకుడు కొరటాల వినాయక్ ను ఎందుకు మోసం చేశాడు అనేదే మిగతా సినిమా కథ.

## నటీనటులు

*మానస్  
*నిత్య నరేష్  
*కారుణ్య చౌదరి
*హైపర్ ఆది
*బ్రహ్మానందం 
*ఆలీ
*చమ్మక్ చంద్ర
*శకలక శంకర్ 
*కృష్ణ భగవాన్
*ప్రభాస్ శ్రీను
*ఫిష్ వెంకట్
*శ్రీవాణి
*గౌతం రాజు
*తోటపల్లి మధు
*దువ్వాసి మోహన్
*అపూర్వ
*అనంత్ 

## సాంకేతిక నిపుణులు
*బ్యానర్:  ఎస్.బి ఆర్ట్ క్రియేషన్స్
*నిర్మాత: భువనగిరి సత్య సింధూజ  
*సహ నిర్మాత: భువనగిరి శ్రీనివాస్ మూర్తి
*కథ, స్క్రీన్‌ప్లే , దర్శకత్వం:  మల్లూరి హరిబాబు 
*సంగీతం: ముజీర్ మాలిక్
*సినిమాటోగ్రఫీ:  భరత్ మధుసూదనాన్
*ఎడిటర్ : నందమూరి హరి
*కొరియోగ్రఫీ: అమ్మ రాజశేఖర్, కపిల్ 
*పాటలు: రెహ్మాన్

## మూలాలు
కుంజా భిక్షం

**కుంజా భిక్షం** తెలంగాణ రాష్ట్రానికి చెందిన రాజకీయ నాయకుడు, మాజీ శాసనసభ్యుడు. భారత కమ్యూనిస్టు పార్టీ తరపున బూర్గంపహాడ్‌ (పాత) నియోజకవర్గం నుంచి 1989, 1994లో రెండుసార్లు శాసనసభ్యుడిగా పనిచేశాడు.

## జననం
భిక్షం తెలంగాణ రాష్ట్రం భద్రాద్రి కొత్తగూడెం జిల్లా, మణుగూరు మండలంలోని పగిడేరు గ్రామంలో జన్మించాడు. భిక్షంకు భార్య, కుమారుడు,  ముగ్గురు కుమార్తెలు ఉన్నారు.

## రాజకీయ జీవితం
అశ్వాపురంలోని హెవీవాటర్‌ ప్లాంట్‌లో కార్మికుడిగా పనిచేసిన భిక్షం, భారత కమ్యూనిస్టు పార్టీ సిద్ధాంతాలకు ఆకర్షితుడై పార్టీలో చేరాడు. పార్టీలో కీలకనేతగా ఎదిగిన పోషించిన భిక్షం, సీపీఐ తరఫున 1989లో బూర్గంపాడు ఎమ్మెల్యేగా 46,179 ఓట్లతో, 1994లో మరోసారి సీపీఐ తరపున పోటీచేసి 56,946 ఓట్లు సాధించి గెలుపొందాడు. 365 గ్రామాలకు విద్యుత్తు సౌకర్యం కల్పించాడు. పినపాక మండలం నుంచి కొత్తగూడెం వరకు ఉన్న సుమారు 200 గ్రామాల్లో రోడ్లు వేయించాడు. ఆదివాసీ సమస్యలపై నిరంతర పోరాటాలను కొనసాగించాడు.  సీపీఐలో తలెత్తిన విభేదాల వల్ల ఎమ్మెల్యేగా ఉన్న సమయంలోనే భిక్షంను సీపీఐ సస్పెండ్‌ చేసింది. 1994లో భారత జాతీయ కాంగ్రెస్‌ పార్టీలో చేరాడు. తరువాత వైఎస్సార్‌ కాంగ్రెస్‌ పార్టీలో, భారతీయ జనతా పార్టీలో కొంతకాలం పనిచేశాడు. ఆ తర్వాత టీఆర్‌ఎస్‌ పార్టీలో చేరి కొంతకాలం పనిచేసి మళ్ళీ కాంగ్రెస్ పార్టీలో చేరాడు. ఒకసారి జడ్పీటీసీగా, స్వతంత్ర ఆభ్యర్థిగా పినపాక ఆసెంబ్లీకి పోటీచేసి ఓడిపోయాడు.

## మరణం
భిక్షం మెదడు సంబంధిత వ్యాధికి హైదరాబాద్‌లోని ఓ దవాఖానలో చికిత్స పొందుతూ బ్రెయిన్‌ స్ట్రోక్‌ తో 2021, ఏప్రిల్ 24న మరణించాడు. భిక్షం మృతికి ముఖ్యమంత్రి కె. చంద్రశేఖర్‌రావులోపాటు పలువురు నేతలు సంతాపం ప్రకటించారు. ఏప్రిల్ 25న భద్రాద్రి కొత్తగూడెం జిల్లా అశ్వాపురం మండలం మిట్టగూడెంలో అధికార లాంఛనాలతో అంత్యక్రియలు జరిగాయి.

## మూలాలు

వర్గం:భద్రాద్రి కొత్తగూడెం జిల్లా వ్యక్తులు
వర్గం:భద్రాద్రి కొత్తగూడెం జిల్లా రాజకీయ నాయకులు
వర్గం:భారత కమ్యూనిస్టు నాయకులు
వర్గం:2021 మరణాలు
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1994)
మహ్మద్ నవాజ్ బాషా

**మహ్మద్ నవాజ్ బాషా** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో మదనపల్లె నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
మహ్మద్ నవాజ్ బాషా 02 అక్టోబర్ 1973లో ఆంధ్రప్రదేశ్ రాష్ట్రం ,  చిత్తూరు జిల్లా , మదనపల్లె లో మహ్మద్ అక్బర్ సాహెబ్,  రమీజా బీ దంపతులకు జన్మించాడు. ఆయన ఆరోగ్యవరం యుఎమ్‌టిఎస్ నుండి పదవ తరగతి పూర్తి చేశాడు.

## రాజకీయ జీవితం
మహ్మద్ నవాజ్ బాషా కాంగ్రెస్ పార్టీ ద్వారా రాజకీయాల్లోకి వచ్చాడు. అతని అన్న షాజహాన్ బాషా మదనపల్లె నుండి 2009 నుండి 2014 వరకు ఎమ్మెల్యేగా పని చేశాడు. వైయస్ రాజశేఖర్ రెడ్డి మరణాంతరం వైయస్ జగన్ మోహన్ రెడ్డి స్థాపించిన వైఎస్సార్ కాంగ్రెస్ పార్టీలో చేరాడు. నవాజ్ బాషా 2019 లో జరిగిన అసెంబ్లీ ఎన్నికల్లో వైఎస్‌ఆర్‌సిపి అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి దుమ్మలపాటి రమేశ్‌ పై 29,648 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:1973 జననాలు
వర్గం:చిత్తూరు జిల్లా నుండి ఎన్నికైన శాసన సభ్యులు
వర్గం:చిత్తూరు జిల్లా రాజకీయ నాయకులు
మళ్ల విజయ ప్రసాద్

**మళ్ల విజయ ప్రసాద్‌** ఆంధ్రప్రదేశ్ రాష్ట్రానికి చెందిన వ్యాపారవేత్త, సినీ నిర్మాత, మాజీ ఎమ్మెల్యే. ఆయన రాష్ట్ర విద్య, సంక్షేమ మౌలిక వసతుల కల్పన అభివృద్ధి(ఎడ్యుకేషన్‌ వెల్ఫేర్‌ అండ్‌ ఇన్‌ఫ్రాస్టక్చర్‌ డెవలప్‌మెంట్‌) చైర్మన్‌గా  పని చేశాడు.

## జననం, విద్యాభాస్యం
మళ్ల విజయ ప్రసాద్‌ 1966లో ఆంధ్రప్రదేశ్ రాష్ట్రం, విశాఖపట్నం లో జన్మించాడు. ఆయన ఒడిశాలోని బెర్హంపూర్ యూనివర్సిటీ నుండి 1998లో బిఏ పూర్తి చేశాడు.

## వృత్తి జీవితం
మళ్ల విజయ ప్రసాద్‌ మొదట ట్రాన్స్‌పోర్ట్‌ బిజినెస్‌ ప్రారంభించి, అనంతరం రియల్‌ఎస్టేట్‌ రంగంలోకి ప్రవేశించి వెల్ఫేర్‌ గ్రూపు స్థాపించి వ్యాపారవేత్తగా, ఇంజనీరింగ్‌ కళాశాల, డిగ్రీ కళాశాలలను ఏర్పాటు చేసి సినిమాలపై ఇష్టంతో సినిమారంగంలోకి నిర్మాతగా పలు సినిమాలను నిర్మించాడు. విజయ ప్రసాద్‌ వెల్ఫేర్‌ చారిటబుల్‌ ట్రస్ట్‌ ఏర్పాటు చేసి ట్రస్ట్‌ ద్వారా పేద విద్యార్ధులకు ఉచిత విద్యను, పేదవారికి ఉచిత వైద్యశిబిరాలు, పెన్షన్లు లాంటి సేవాకార్యక్రమాలు చేశాడు.

## రాజకీయ జీవితం
మళ్ల విజయ ప్రసాద్‌ కాంగ్రెస్ పార్టీ ద్వారా రాజకీయాల్లోకి వచ్చి 2009లో విశాఖపట్నం పశ్చిమ నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి ప్రజారాజ్యం పార్టీ అభ్యర్థి గణ వెంకట రెడ్డి పై 4144 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014 ఎన్నికలకు ముందు వైఎస్సార్ కాంగ్రెస్ పార్టీలో చేరి  2014, 2019 ఎన్నికల్లో వైసిపి అభ్యర్థిగా పోటీ చేసి ఓడిపోయాడు. మళ్ల విజయ్‌ప్రసాద్‌ని రాష్ట్ర విద్య, సంక్షేమ మౌలిక వసతుల కల్పన అభివృద్ధి చైర్మన్‌గా నియమిస్తూ 17 జులై 2021న ప్రభుత్వం ఉత్తర్వులు జారీచేసింది. ఆయన ఆగష్టు 25, 2021న చైర్మన్‌గా భాద్యతలు చేపట్టాడు.

## సినీ నిర్మాతగా
#సిద్దు ఫ్రం శ్రీకాకుళం (2008)
#సీతారాముల కళ్యాణం లంకలో (2010)
#సీమ టపాకాయ్ (2011)
#ఫ్రెండ్స్ బుక్ (2012)
#రామాచారి (2013)
#ఇంకేంటి నువ్వే చెప్పు (2017) 

## మూలాలు

వర్గం:1966 జననాలు
వర్గం:విశాఖపట్నం జిల్లా వ్యక్తులు
వర్గం:విశాఖపట్నం జిల్లా నుండి ఎన్నికైన శాసన సభ్యులు
వర్గం:విశాఖపట్నం వ్యక్తులు
బాలాసాహెబ్ భర్డే

**బాలాసాహెబ్ శివరామ్ భర్డే** (1912-2006), స్వాతంత్ర్య సమర యోధుడు, సామాజిక కార్యకర్త, విద్యావేత్త. అతన్ని **త్రయంబక్** అని కూడా పిలుస్తారు. అతను మహారాష్ట్ర శాసనసభ స్పీకరుగా పనిచేసాడు.  1957-1962 మధ్య కాలంలో, మహారాష్ట్ర సహకార మంత్రిగా ఉండగా భర్డే,   రాష్ట్రంలో సహకార ఉద్యమానికి కృషిచేసాడు.   ఖాదీ గ్రామోద్యోగ్, హరిజన సేవక సంఘం, మహారాష్ట్ర గాంధీ స్మారక నిధి (MGSN) వంటి అనేక సామాజిక సంస్థల తోటి, ప్రభుత్వ సంస్థల తోటీ అతనికి అనుబంధం ఉంది. మహారాష్ట్ర గాంధీ స్మారక నిధికి రెండవ అధ్యక్షుడిగా పనిచేశాడు.  మహారాష్ట్ర రాష్ట్ర ఖాదీ మండలికి కూడా అధ్యక్షుడిగా పనిచేసాడు. 

మహారాష్ట్రలోని అహ్మద్‌నగర్ జిల్లా షెవ్‌గావ్ అనే చిన్న గ్రామంలో 1912 లో భర్డే జన్మించాడు. అతను 1952 నుండి రెండు దశాబ్దాల పాటు రాష్ట్ర శాసనసభలో తన స్వంత నియోజకవర్గానికి ప్రాతినిధ్యం వహించాడు.  సమాజానికి ఆయన చేసిన కృషికి గాను భారత ప్రభుత్వం 2001 లో పద్మభూషణ్ ప్రదానం చేసింది.  అతనికి ఐదుగురు కుమారులు, ఒక కుమార్తె ఉన్నారు. 

2006 నవంబరు 22 న, 94 సంవత్సరాల వయస్సులో భర్డే, పూణేలో మరణించాడు.  అనేక విద్యా సంస్థలకు,   షెవ్‌గావ్‌లోని ఒక ప్రజా గ్రంథాలయానికీ భర్డే పేరు పెట్టారు. 

## ఇవి కూడా చూడండి

* భారతదేశంలో సహకార ఉద్యమం
* మహారాష్ట్ర శాసనసభ

## మూలాలు


వర్గం:మహారాష్ట్ర స్వాతంత్ర్య సమర యోధులు
వర్గం:2006 మరణాలు
వర్గం:1912 జననాలు
కారెం శివాజీ

**కారెం శివాజీ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆంధ్రప్రదేశ్ ఎస్సీ, ఎస్టీ కమిషన్‌ ఛైర్మన్‌గా ఏప్రిల్ 2016 నుండి నవంబరు 2019 వరకు పని చేశాడు. 

## జననం
కారెం శివాజీ 1978 డిసెంబరు 25 న ఆంధ్రప్రదేశ్, పశ్చిమ గోదావరి జిల్లా లో కారం మోహనరావు , సరోజినీ దంపతులకు జన్మించాడు.

## ఉద్యమాలు
కారెం శివాజీ మాల మహానాడు రాష్ట్ర అధ్యక్షుడిగా అనేక దళిత ఉద్యమాల్లో పని చేశాడు. ఆయన సమైక్యాంధ్ర ఉద్యమ సమయంలో జేఏసీ నేతలతో కలిసి పని చేశాడు.ఆయన 2009లో ఆంధ్రప్రదేశ్ అసెంబ్లీ ఎన్నికల్లో ప్రజారాజ్యం పార్టీకి మద్దతు తెలిపాడు.

## రాజకీయ జీవితం
మాల మహానాడు అధ్యక్షుడిగా ఉన్న కారెం శివాజీ, 2014 ఎన్నికల తర్వాత నారా చంద్రబాబు నాయుడు సమక్షంలో టీడీపీలో చేరాడు. 2016 ఏప్రిల్ 13 న ఆయన ఆంధ్రప్రదేశ్ రాష్ట్ర ఎస్సీ, ఎస్టీ కమిషన్ చైర్మన్‌గా నియమితుడయ్యాడు. కారెం శివాజీ 2019 నవంబరు 18 న తన పదవికి రాజీనామా చేసి, నవంబరు 29 న వైఎస్ జగన్మోహన్ రెడ్డి సమక్షంలో వైఎస్సార్ కాంగ్రెస్ పార్టీలో చేరాడు.

## మూలాలు

వర్గం:1978 జననాలు
వర్గం:పశ్చిమ గోదావరి జిల్లా వ్యక్తులు
పెట్రో మాక్స్

**పెట్రో మాక్స్** 2019లో విడుదలైన తమిళ సినిమా. తెలుగులో 2017లో విడుదలైన ఆనందో బ్రహ్మ సినిమాను పెట్రో మాక్స్ పేరుతో తమిళంలో ఈగిల్స్ ఐ బ్యానర్ పై ఎ.కుమార్ నిర్మించిన ఈ సినిమాకు రోహిన్ వెంకటేశన్ దర్శకత్వం వహించాడు. తమన్నా,  యోగి బాబు, కాళి వెంకట్ ప్రధాన పాత్రల్లో నటించిన ఈ సినిమా ఫస్ట్ లుక్ పోస్టర్ ను నటి కాజల్ అగర్వాల్ విడుదల చేసింది.పెట్రో మాక్స్ సినిమా 11 అక్టోబర్ 2019న విడుదలైంది.

## కథ
ఒక పెద్ద ఇంటిని అమ్మకానికి పెడితే అందులో దయ్యాలున్నాయన్న భయంతో ఎవరూ కొనడానికి ముందుకు రారు. అలాంటి స్థితిలో ఆర్థికంగా చాలా అవసరాలున్న కమీషన్ ఏజెంట్ కమిషన్ కోసం ఆశపడి ఆ ఇంట్లో మూడు నాలుగు రోజులుండి దయ్యాల్లాంటివేమీ లేవని నిరూపించాలనుకుంటాడు. తన లాగే ఆర్థిక అవసరాలున్న ఇంకో ముగ్గురిని తనకు తోడుగా ఆ ఇంట్లోకి తీసుకెళ్తాడు. మరి ఆ ఇంట్లో వారికి ఎలాంటి అనుభవాలు ఎదురయ్యాయి  అక్కడ నిజంగానే దయ్యాలున్నాయా ఉంటే వాటిని ఈ నలుగురూ ఎలా ఎదుర్కొన్నారు.   అసలు తమన్నా దెయ్యమా కాదా ? అనేదే మిగతా సినిమా కథ.

## నటీనటులు
*తమన్నా  
*యోగి బాబు
*కాళి వెంకట్
*వైభవ్ రెడ్డి (అతిధి పాత్రలో) 
*శ్రీజ రవి
*సత్యన్
*ప్రేమ్ కుమార్

## సాంకేతిక నిపుణులు
*బ్యానర్:  ఈగిల్స్ ఐ 
*నిర్మాత: ఎ.కుమార్ 
*కథ, స్క్రీన్‌ప్లే , దర్శకత్వం:రోహిన్ వెంకటేశన్   
*సంగీతం: గిబ్రాన్
*సినిమాటోగ్రఫీ:  డానీ రేమండ్ 

## మూలాలు

వర్గం:2019 సినిమాలు